cyanic-selkie/wikianc huggingface dataset:
吳宣城侯
吳宣城侯可為：
魏 (釋義)
魏可為：
吳 (釋義)
吳可為：
弗林德斯島 (南澳大利亞州)
弗林德斯島（Flinders Island），南澳大利亞州之島也，去愛爾半島（Eyre Peninsula）之西約十餘公里，以探險家馬修·弗林德斯（Matthew Flinders）之兄瑟穆爾（Samuel Flinders）名之. 今其上有鑽石礦.
它典
分類:澳大利亞地理志
崇德
崇德，清太宗愛新覺羅皇太極第二年號也. 始於一六三六年四月，止於一六四三年，凡八年.
國分寺
國分寺者，日本之寺也. 嘗因聖武天皇之命，立於各地，以為安國之基，屹存至今.
塔如濤群島
塔如濤群島（泰文：อุทยานแห่งชาติทางทะเลตะรุเตา），泰王國之群島也，合五十一島，處安達曼海中，去沙敦府海岸二十至七十公里，鄰馬來西亞之浮羅交怡. 合海方一千五百公里，元島塔如濤島.
史
一九七四年為泰王國國立公園至今，一九八二年晉為東盟遺址公園.
本州
本州島居日本海與太平洋間，世界第七大島也. 北以津輕海峽望北海道，南以關門海峽隔九州. 南北千三百公里，方二十三萬又五百平方公里. 至高處富士山，三千七百七十六公尺. 有水出焉，至長者信濃川. 其所處也，歐亞板塊太平洋板塊之銷減帶，初有火山處海下，歷年冒昇出水而成島，乃得本州，時地震.
梅爾維爾島
梅爾維爾島（Melville Island），澳大利亞北之島也，方五千六百餘公里，屬北領地. 一六四四年，阿貝爾船長環行澳洲大陸，始見此島.
劉琦
劉琦，漢成武侯表子也. 表初以琦貌類於己，甚愛之，後為琮娶其後妻蔡氏之侄，蔡氏遂愛琮而惡琦，毀譽之言日聞於表. 表寵耽後妻，每信受焉. 又妻弟蔡瑁及外甥張允並得幸於表，又睦於琮. 而琦不自寧，嘗與琅邪人諸葛亮謀自安之術. 亮初不對. 後乃共升高樓，因令去悌，謂亮曰：「今日上不至天，下不至地，言出子口而入吾耳，可以言未？」亮曰：「君不見申生在內而危，重耳居外而安乎？」琦意感悟，陰規出計. 會表將江夏太守黃祖為孫權所殺，琦遂求代其任.
梅爾維爾島
它典
分類:澳大利亞地理志
劉琦
表病，兄琦舍江夏歸. 附琮者張允等恐其見表而父子相感，更有托後之意，乃謂琦曰：「將軍命君撫臨江夏，其任至重. 今釋眾擅來，必見譴怒. 傷親之歡，重增其疾，非孝敬之道也. 」遂遏於戶外，使不得見. 琦流涕而去，人眾聞而傷焉. 遂以琮為嗣. 琮以侯印授琦. 琦怒，投之地，將因奔喪作難. 會曹操軍至新野，琦走江南. 操自將征荊州，弟琮率州降，不從. 操後敗於赤壁，劉備表琦為荊州刺史. 明年卒.
科科斯（基林）群島
科科斯（基林）群島（Cocos (Keeling) Islands），澳大利亞之島也，處印度洋. 總方十四點二公里，口六百二十八. 元島為科科斯西島（West Island）. 一八五七年始屬大英帝國，後為海軍基地，一九一四年英德海戰於此，德艦負敗.
雷恩島
雷恩島，珊瑚礁也，方三十二公頃，為大堡礁界. 在澳大利亞昆士蘭凱恩斯西北，相距六百二十公里. 上有燈塔，已逾百年，雖殘破不堪，別具意義，故澳大利亞復修之. 其美之至，處身其中，天地渾然，萬物生焉，以龜為最，因號「龜之樂土」也. 昔以其地神秀嘉祥故，遊人蜂至. 後見害於眾，乃限保育、管理、研究者方可登島.
本州
日本都焉. 有口一億餘，關東有其四一. 其野可出稻，山梨出美果.
明宣宗
大明宣宗章皇帝，諱瞻基，仁宗長子也. 母誠孝昭皇后. 永樂九年十一月，立為皇太孫，仁宗即位，立為皇太子. 洪熙元年五月，仁宗崩，瞻基繼皇帝位，以明年為宣德元年.
和製漢字
和製漢字者，東瀛或謂國字，日人所創，乃本無於漢字，依六書之法自創之字，若以「辻」為街口，音「つじ」.
明宣宗
宣宗即位以後，體恤民苦，虛心納諫，故吏稱其職，政得其平，綱紀修明，倉庾充羨，閭閻樂業. 歲不能災. 其間，民氣漸舒，蒸然有治平之象，史稱仁宣之治.
嘉慶
嘉慶，清仁宗愛新覺羅顒琰之年號也. 始於一七九六年，止於一八二〇年，凡二十五年.
向日葵
向日葵，亦名太陽花，菊科植物也，傾葉向日，不令照其根. 每年一花，莖長花大.
雷恩島
分類:澳大利亞地理志
本州
分類:日本地方志
吳末帝滕皇后
吳末帝滕皇后者，滕氏，諱芳蘭 ，吳北海劇人，故太常胤族女也.
古魯特島
古魯特島（荷蘭文：Groote Eylandt），澳大利亞卡奔達尼亞灣之島也，方二千二百餘公里，屬北領地. 去安海姆地東五十公里. 一六二三年荷蘭船安海姆號始至，威廉船長（Willem van Coolsteerdt）載之航海日誌，一六四四年塔斯曼船長（Abel Tasman）環行澳洲大陸，至此證之，乃注以今名.
善通寺
善通寺者，日本寺也. 屬佛教真言宗善通寺派，本山於香川縣，各地置分寺.
古魯特島
史
原住民居此已有數千年，一九二一年歐洲傳教士方至，設教堂. 一九四三年澳洲皇家空軍設基地於其上，一九七六年北領地原住民土地法（Aboriginee Land Rights Act, N.T.）立，越明年，悉島權益回歸原主.
候文
候文者，日文之古章法也. 建基於漢文，輔以日語之語序. 句末數用候之字，因名如此. 其主用於書簡文，爲中世迨玆之士所用文體也. 以其形製繁雜而迥異於今時之日語，是故明治以降，所操者甚少矣.
阿什莫爾島與卡捷島
阿什莫爾島與卡捷島，澳大利亞之無人島也，處印度洋，鄰印度尼西亞. 分東、中、西三島，總方一百五十五平方公里. 因處澳大利亞海域內僅十二海浬，故為船民遣渡之天堂，惟今已為澳大利亞之移民禁區（Immigration Exclusive Zone），非法登島者，遣返勿論.
去其西七十公里乃卡捷島，為泄湖，合方二百公里.
衛詹美
公元二千年，肇創「自由大典」，許以共閱共用之自由，延拉里·桑格任主編，然莫予共筆，僅博士參與，卒未竟全功. 翌年元月，拉里議請大典佈公，許民同與. 遂立「維基大典」，自任總纂官. 越明年，立維基基金，由是維基公有，無為利錢，天下共資之. 俄另立牟利網站，營以共筆之法，雖有類大典，然誠大異其趣.
漢王國表
漢興，爵以二等. 功高者王，次者徹侯，各有所領，拱衛帝都. 高祖末年，立同姓王者九國，獨長沙異姓，功臣侯者百餘. 此表列漢元年以降諸王國，至於魏氏代漢，凡四百五十年.
前一九七年
合中國漢高帝十年，歐洲主臨前一九七年.
垂直
垂直者，成角|直角也.
西楚霸王
西楚霸王項籍，字羽，下相人也. 初起，年二十四. 其季父梁. 嘗殺人，與籍避仇吳中. 秦始皇帝東遊會稽，梁與籍觀. 籍曰：「彼可取而代也. 」
吳會稽王全皇后
吳會稽王全皇后，尚女也.
華覈
吳除陵亭侯華覈字永先，漢吳郡武進人也. 始為上虞尉、曲農都尉，以文學入為秘府郎，遷中書丞. 漢為魏所併，覈詣宮門發表.
吳末帝滕皇后
胤夷滅，滕氏父牧，以疏遠徙邊郡. 吳景帝即位，大赦，得還，以牧為五官中郎.
丸龜市
丸龜者，日本香川縣之市也. 古因金毘羅參拜之路而振其名，今名世以團扇焉.
沿革
明治卅二年，仲多度郡丸龜町爲丸龜市.
西楚霸王
籍長八尺二寸，力扛鼎，與梁擊斬會稽守. 梁為會稽將，籍為裨將. 梁死，楚懷王以宋義為上將軍；羽為魯公，為次將，范增為末將. 諸別將皆屬，號卿子冠軍. 北救趙，至安陽，留不進. 羽晨朝上將軍宋義，即其帳中斬義頭. 出令軍中，諸將讋服. 相與立羽為假上將軍. 王因使使立羽為上將軍. 救鉅鹿，湛船，破釜甑，九戰，大破之.
天聰
天聰，清太宗愛新覺羅皇太極第一年號也. 始於一六二七年，止於一六三六年，凡十年.
西楚霸王
聞沛公已得咸陽，大怒，擊關. 入至鴻門，沛公謝羽得免. 羽乃屠咸陽. 陽尊懷王為義帝. 徙之長沙. 分天下以王諸侯. 自立為西楚霸王，都彭城.
綾川
綾川出龍王山之陰. 長三十八公里，為香川縣內至長者.
綾川出龍王山之陰，香川縣高松市盬江町境也. 至綾歌郡，有長柄池，合田萬川而折西北向. 歷府中湖，於坂出市注於瀨戶內海. 其水切入岩基，河床多花崗岩也. 今人營長柄壩蓄水防澇，又供農用. 又築府中壩以利實業. 故有長柄、府中二浸也.
滕牧
吳高密侯滕牧者，吳北海劇人，吳末帝滕皇后父也.
大悲咒
千手千眼觀世音菩薩廣大圓滿無礙大悲心陀羅尼，佛教陀羅尼也. 簡稱大悲咒. 以伽梵達磨之譯最通. 凡八十四句，字字珠璣，真實不妄. 乃觀音菩薩濟世渡人、修道成佛之要訣.
四大文明古國
四大文明古國，中國、印度、埃及、巴比倫也. 肇乎梁啟超所著《二十世紀太平洋歌》，惟他國莫之同也.
吳昭獻皇后
吳昭獻皇后者，何氏，吳丹楊句容人也.
父遂，本騎兵. 吳大帝嘗游幸諸營，望姬於道中，異之，命宦者召入，以賜太子和. 生男，權喜，名之曰彭祖，即吳末帝也. 和廢為南陽王，居長沙. 會稽王亮即位，孫峻為輔. 峻徙和居新都，遣使賜死，嫡妃張氏亦自殺. 何姬曰：「若皆從死，誰當養孤？」遂育皓及其三弟.
丸龜市
沿革
大正六年，倂仲多度郡六鄕村.
吳昭獻皇后
皓即位，尊和為昭獻皇帝，何姬為昭獻皇后，稱升平宮，月餘，進為皇太后. 其弟洪、蔣、植皆封侯. 洪子邈為武陵監軍，晉來攻，為所殺.
衛詹美
維基之立也，大易世俗，黔首賤民，本無從閱大典，求知難甚，今無論貴賤，凡可用互聯網者，咸能為之.
大悲咒
由來
一時，佛陀白阿難尊者言：「如是神咒，有種種名：一名廣大圓滿、一名無礙大悲、一名救苦陀羅尼、一名延壽陀羅尼、一名滅惡趣陀羅尼、一名破惡業障陀羅尼、一名滿願陀羅尼、一名隨心自在陀羅尼、一名速超上地陀羅尼. 」，遂有是咒.
前一九七年
是年大事
漢高帝出擊陳豨.
綾川
綾川支流大小凡二十，大者有西長柄川、田萬川、堂谷川、梶羽川、今瀧川、富川諸水.
政府
政府，行政者也，或謂內閣. 舊言公府、官府、朝廷等皆是.
垂直
觀乎坐標幾何，二線之斜度相乘為負一也.
二曲線于相交點之切線垂直，曰二曲線垂直于相交點.
星期四島
星期四島（Thursday Island），托雷斯群島（Torres Islands）之元島也，方三公里，口三千五百，處澳大利亞昆士蘭約克半島之北三十九公里，常年水暖，外海多龍蝦，沿岸則多珍珠場.
阿什莫爾島與卡捷島
它典
分類:澳大利亞地理志
丸龜市
沿革
昭和廿六年，倂仲多度郡南村. 廿九年，倂仲多度郡：本島村、郡家村、綾歌郡：川西村、土器村. 三十年，倂善通寺市一部、綾歌郡飯野村一部. 卅三年，倂仲多度郡：垂水村、廣島村.
霍峻
霍峻字仲邈，漢南郡枝江人也.
衛詹美
分類:阿拉巴馬州列傳
垂直
線垂直平面上直線者，曰線垂直于平面，而線曰平面之法線.
漢王國表
燕
漢燕靈王諱建. 漢高帝十一年，燕王盧綰亡入匈奴，明年，立建為燕王. 十五年薨，有美人子，呂后使人殺之，絕後.
滕牧
族人胤夷滅，牧以疏遠徙邊郡. 吳景帝即位，大赦，得還，以牧為五官中郎.
平敦盛
平敦盛（たいら の あつもり）. 平經盛末子、平清盛甥. 位階從五位下. 人呼無官大夫. 平氏見敗一之谷，敦盛從其族西走. 源氏部將熊谷直實追及，將殺之，目其貌美，不忍. 敦盛曰：「唯速斬. 」直實問其名，敦盛予之而就死，年十六.
訓讀
訓讀者，漢字讀以日本土語也，其本源乃漢文訓讀.
三角形
三角形，幾何之初义也，蓋三線段相接所成者. 其線段曰邊，其交曰點，二邊於形內交處所成之角曰內角.
順治
順治，清世祖愛新覺羅福臨之年號也. 始於一六四四年，止於一六六一年，凡十八年.
三角形
平面幾何
內角和恆為二直角，故無多於一直角者.
有一直角者，曰勾股，今謂直角三角形. 《九章算術》劉徽注曰：“短面曰勾，長面曰股，相與結角曰弦”. 直角兩旁，短者曰勾，長者曰股，直角相對者曰弦.
有一角|鈍角者，謂鈍角三角形. 若三角均為角|銳角，謂銳角三角形.
又有殊者，即二或三角相等也. 若二角相等，所對邊等長，謂等腰三角形；若三角皆等，則三邊皆等長，謂等邊三角形.
政府
[[Category:群]]
康熙
康熙，清聖祖愛新覺羅玄燁之年號也. 始於一六六二年，止於一七二二年，凡六十有一年.
威爾斯親王島
威爾斯親王島（Prince-of-Wales Insel），澳大利亞昆士蘭州托雷斯群島（Torres Islands）之島也，南星期四島（Thursday Island）五公里，北約克半島七公里，方一百餘公里，今泰半為原住民私產.
賈姆謝德布爾
賈姆謝德布爾，在印度賈坎德邦，方六百四十公里，口百三十萬.
全尚
吳永平侯全尚者，漢|後漢吳郡錢唐人，吳會稽王全皇后父也.
吳會稽王即尊位，立全氏為后. 全氏以尚為城門校尉，封都亭侯，代滕胤為太常、衛將軍. 復進封永平侯，錄尚書事. 時全氏侯有五人，並典兵馬，自吳興，外戚貴盛莫及.
霍峻
荊州牧劉表令峻领部曲數百人. 表卒，峻率眾歸劉備，以為中郎將.
吳昭獻皇后
何氏驕僭，子弟橫放，百姓患之. 故民訛言「皓久死，立者何氏子」云.
吳末帝滕皇后
孫皓為烏程侯，聘牧女為妃. 皓即位，立為皇后. 後滕氏寵漸衰，皓滋不悅，皓母何恆左右之. 又太史言，於運歷，后不可易，皓故不廢，常供養升平宮. 牧見遣居蒼梧郡，雖爵位不奪，其實裔也，遂道路憂死. 長秋官僚，備員而已，受朝賀表疏如故. 而皓內諸寵姬，佩皇后璽紱者多矣.
平敦盛
敦盛能弄笛，鳥羽帝嘗賜敦盛祖忠盛以笛曰青葉，家人見敦盛好此藝，乃取青葉予之.
天正中右大臣織田信長，少時好舞幸若之舞，蓋以詠敦盛事跡者也. 中有辭云:人間五十年，比化天之內，如夢幻也. 一度享生，豈有不滅者.
攷
分類:桓武平氏
星期四島
美拉尼西亞人居是島已逾千年，百餘年前，歐洲船初至，其時乃星期四，因而名之.
三角形
性
知三邊長，則知其三角；知二邊長及其夾角，可得未知邊長. 是以三角形穩固甚，故用於支架之物，多作三角形.
明宣宗
宣德十年正月，宣宗崩於乾清宮，年三十有八. 尊諡憲天崇道英明神聖欽文昭武寬仁純孝章皇帝，廟號宣宗，葬景陵.
香川縣
香川縣，在日本四國，北臨瀨戶內海，南接德島縣，西為愛媛縣，鄰近諸島屬之. 古曰讚岐，產小麥，名世以饂飩. 縣治在高松. 自古缺水，因造溜池以蓄用. 無村縣也.
全尚
及魏將諸葛誕謀反事敗，而懌、端、禕、儀等並降魏. 尚子紀謀洩見殺，由是諸全衰弱. 會孫綝廢帝為會稽王，後又黜為候官侯. 尚將家屬徙零陵，追見殺.
賀邵
賀邵字興伯，吳會稽山陰人也. 賀齊之孫，景之子.
漢王國表
長沙
世祖為定王後.
霍峻
備自葭萌南還襲劉璋，留峻守葭萌城. 張魯遣將楊柏誘峻，求共守城，峻曰：「小人頭可得，城不可得. 」柏乃退去. 後劉璋將扶禁、向存等帥萬餘人由閬水上，攻圍攻峻，且一年，不能下. 峻城中兵止數百，伺其怠隙，選精銳出擊，大破之，即斬存首.
劉備定蜀，嘉峻之功，建安二十二年乃分廣漢為梓潼，以峻為梓潼太守、裨將軍. 在官三年，年四十卒，還葬成都. 備甚悼惜，乃詔諸葛亮曰：「峻既佳士，加有功于國，欲行爵. 」遂親率群僚臨會弔祭，因留宿墓上，當時榮之. 峻有子弋.
摩靈頓島
摩靈頓島（Mornington Island），衛斯理群島（Wellesley Islands）之元島也，處卡奔達尼亞灣之東南，屬澳大利亞昆士蘭州，口千餘.
世界新七大奇蹟
世界新七大奇蹟者，當世七大古跡也. 夫奇蹟者，前人未成，今人未遇，驚為天人之跡也. 秦漢時，歐羅巴有游者名昂蒂帕克，遍覽西方勝景，感而得奇蹟之說. 故古七大奇蹟者，均乃西方天下之景觀，舉華夏、東瀛、美洲等地之景，闕而不錄耳.
威爾斯親王島
分類:澳大利亞地理志
丸龜市
沿革
平成十七年，丸龜市、綾歌郡：綾歌町、飯山町合，而爲丸龜市.
西楚霸王
漢王還定三秦. 東伐楚，諸侯大會垓下，潰圍出，至東城，乃有二十八騎. 追者數千，欲渡烏江. 亭長檥船待，羽笑曰：「乃天亡我，何渡為. 」遽死戰而自剄. 漢王以魯公號葬羽於穀城.
吳會稽王全皇后
尚從祖母公主愛之，每進見輒與俱. 及潘夫人母子有寵，全主自以與孫和母有隙，乃勸權為潘氏男亮納全氏，亮遂為嗣.
芬瑟島
芬瑟島（Fraser Island，又名大沙地島，Great Sandy Island），澳大利亞昆士蘭州之島也，方一千六百餘公里. 全島為沙質，多有湖泊，一九九二年聯合國教科文組織宣為自然遺產至今. 有渡輪連之與赫維灣碼頭，上亦有機場，故多有問津者.
日食
日食者，月掩日光也. 豎子或言日失其光，或道天狗食日，咸大謬也. 蓋月之天在日天之下，朔時月輪正過日輪之下，南北同經，東西同緯，故揜其光，若有失之耳. 按其勢分，可為四︰曰全食、曰偏食、曰環食、曰全環食.
星期四島
分類:澳大利亞地理志
日食
據
[[Category:日]]
黃帝
黃帝者，少典之子，姓公孫，名曰軒轅. 生而神靈，弱而能言，幼而徇齊，長而敦敏，成而聰明.
可縮放矢量圖形
可縮放矢量圖形（英文︰Scalable Vector Graphics）者，XML之方言也，可細述二、三維之圖，萬維網聯盟以為開放標準，今之瀏覽器，多能行之.
賈姆謝德布爾
山環，有蘇邦納列卡河經其北，卡凱爾河越其西. 塔塔鋼業、塔塔汽車皆立本部焉，因號「鋼埠」、「車都」，盛名於世.
賀邵
從范平門下受學.
華覈
遷東觀令，領右國吏，覈上疏辭讓. 皓答曰：「得表，以東觀儒林之府，當講校文藝，處定疑難，漢時皆名學碩儒乃任其職，乞更選英賢. 聞之，以卿研精墳典，博覽多聞，可謂悅禮樂敦詩書者也. 當飛翰騁藻，光贊時事，以越揚、班、張、蔡之疇，怪乃謙光，厚自菲薄，宜勉備所職，以邁先賢，勿復紛紛. 」時倉廩無儲，世俗滋侈，覈復上疏.
丸龜市
地理
山凡九：飯野山、青之山、雙子山、高見峰、猫山、城山、堤山、橫山、西山.
西楚霸王
太史公曰：「吾聞之周生曰『舜目蓋重瞳子』，又聞項羽亦重瞳子. 羽豈其苗裔邪？何興之暴也！夫秦失其政，陳涉首難，豪傑蠭起，相與並爭，不可勝數. 然羽非有尺寸乘埶，起隴畝之中，三年，遂將五諸侯滅秦，分裂天下，而封王侯，政由羽出，號為『霸王』，位雖不終，近古以來未嘗有也. 及羽背關懷楚，放逐義帝而自立，怨王侯叛己，難矣. 自矜功伐，奮其私智而不師古，謂霸王之業，欲以力征經營天下，五年卒亡其國，身死東城，尚不覺寤而不自責，過矣. 乃引『天亡我，非用兵之罪也』，豈不謬哉！」
漢孝殤皇帝
漢孝殤皇帝，諱隆，字盛. 和帝次子也. 養於民間. 元興元年先帝崩，鄧皇后以大子勝有痼疾，迎立隆為皇帝. 時初生百日，改元延平.
金蛙王
東扶餘金蛙王，姓解氏，諱金蛙，又曰金蝸王，父王解夫婁.
立春
立春，正月節. 立，建始也；五行之氣，往者過，來者續，於此而春木之氣始至，故謂之立也.
日本國會
國會者，日本論國策之所也，原曰帝國議會，初，僅許富男子選之，後易其法，冠者皆可. 二戰敗後，男女子均許，且常年以自民黨為首. 分眾議院與參議院.
吳會稽王全皇后
全氏為皇后，以尚與諸全氏並典兵馬. 自吳興，外戚貴盛莫及. 及魏大將諸葛誕以壽春來附，而懌、端、禕、儀等並降魏，紀謀洩見殺，由是諸全衰弱. 孫綝廢帝為會稽王，後又黜為侯官侯. 夫人隨之國，居侯官，尚將家屬徙零陵，追見殺.
垂直
二平面上直線咸垂直，同乎二平面之法線垂直，曰二平面垂直.
香川縣
它典
分類:四國地方區劃‎‎
世界新七大奇蹟
時移勢易，光陰流轉二千餘載. 欣逢世紀之交，有國際組織重提舊事，曰舊七景有以偏概全之嫌，兼又多傾倒廢圮，欲集新世紀舉世公認之美景，美其名曰「世界新七大奇蹟」，以遂世人.
天命 (清太祖)
天命，清太祖愛新覺羅努爾哈赤之年號也. 始於一六一六年，止於一六二六年，凡十一年.
華覈
皓以覈年老，敕令草表，覈不敢. 又敕作草文，停立待之，覈上疏辭職. 前後陳便宜，及貢薦良能，解釋罪過，書百餘上，皆有補益，文多不悉載. 其所論事章疏，咸傳於世也.
天冊元年以微譴免，數歲卒.
康熙
卒
六十一年，清聖祖崩
光速
光速者，電磁波之速也，或曰無靜質量者之速耳. 夫光，電磁波之屬也. 其速於真空恆為每秒二億九千九百七十九萬二千四百五十八米，蓋因米之定義，實仗之而得耳. 然其值甚冗，不便言算，故多簡為秒行三億米.
黃帝
共主之位
軒轅之時，神農氏世衰. 諸侯相侵伐，暴虐百姓，而神農氏弗能徵. 於是軒轅乃慣用干戈，以徵不享，諸侯咸來賓從. 而蚩尤最為暴，莫能伐. 炎帝欲侵陵諸侯，諸侯咸歸軒轅. 軒轅乃修德振兵，治五氣，蓺五種，撫萬民，度四方，教熊羆貔貅貙虎，以與炎帝戰於阪泉之野. 三戰，然後得其志. 蚩尤作亂，不用帝命. 於是黃帝乃徵師諸侯，與蚩尤戰於涿鹿之野，遂擒殺蚩尤. 而諸侯咸尊軒轅為天子，代神農氏，是為黃帝. 天下有不順者，黃帝從而徵之，平者去之，披山通道，未嘗甯居.
日本國會
兼查
分類:明治制度 分類:大正制度 分類:昭和制度 分類:平成制度
芬瑟島
它典
分類:澳大利亞地理志
劉太公
漢太上皇，世稱劉太公，一說諱煓，字執嘉. 漢高帝父也. 沛人，生四子，曰伯、仲、季、交. 劉伯早夭，劉季即高帝也.
漢二年，楚漢相爭，太公居沛，漢王使人迎之，為楚所阻. 三年，漢陷楚都彭城，項羽回師，大破漢軍，執太公及漢王后，居楚為質. 五年，項羽置太公於高俎，告漢王曰：「今不急下，吾烹太公. 」對曰：「吾與項羽俱北面受命懷王，曰約為兄弟，吾翁即若翁，必欲烹而翁，則幸分我一桮羹. 」羽怒，欲殺之. 項伯曰：「天下事未可知，且為天下者不顧家，雖殺之無益，祇益禍耳. 」從之. 後失利，還太公及王后，約以鴻溝為界，太公始歸漢.
六年，漢王稱帝. 帝五日一朝太公，如家人父子禮. 太公家令說太公曰：「天無二日，土無二王. 今高祖雖子，人主也；太公雖父，人臣也. 奈何令人主拜人臣！如此，則威重不行. 」後帝朝，太公擁篲迎門卻行. 帝大驚，下扶太公. 太公曰：「帝，人主也，奈何以我亂天下法！」於是帝乃尊太公為太上皇. 心善家令言，賜金五百斤. 太公乃史上唯一未為人主而尊為太上皇者.
九年，未央宮成. 高帝會群臣於未央前殿，奉玉卮，為太上皇壽，曰：「始大人常以臣無賴，不能治產業，不如仲力. 今某之業所就孰與仲多？」殿上群臣皆呼萬歲，大笑為樂.
十年七月，崩于櫟陽宮，葬萬年. 楚王、梁王皆來送葬. 赦櫟陽囚. 更命酈邑曰新豐.
立春
立春日，四時之卒始也. 恰逢孟春時節，蓋始於公曆二月三日至五日間. 日處黃經三百一十五度，乃春之始.
前後節氣
大寒 → 立春 → 雨水
金蛙王
其父年老無子，祭山川求嗣. 其所御馬至鯤淵，見大石，相對流淚，王怪之，使人轉其石，有小兒，金色蛙形（蛙，一作蝸）. 王喜曰︰「此乃天賚我令胤乎？」乃收而養之，名曰金蛙. 及其長，立為太子，後其相阿蘭弗曰︰「日者天降我曰︰『將使吾子孫立國於此，汝其避之，東海之濱有地，號曰迦葉原，土壤膏腴宜五穀，可都也. 』」阿蘭弗遂勸王，移都於彼，國號東扶餘，其舊都有人，不知所從來，自稱天帝子解慕漱，來都焉，及解夫婁薨，金蛙嗣位.
光速
光之入物，其速必緩，二者之比，即折射率也.
廣義相對論嘗言，平行之光，所示之速，蓋因重力勢之擾而易耳. 然一線之光，則莫之變也. 又言：光乃最速者也，萬物之速莫能逾光速也.
金蛙王
於是時，得女子於太白山南優渤水. 問之，曰︰「我是河伯之女，名柳花，與諸弟出遊，時有一男子，自言天帝子解慕漱，誘我於熊心山下鴨邊室中私之，即往不返，父母責我無媒而從人，遂謫居優渤水. 」金蛙異之，幽閉於室中，為日所，引身避之，日影又逐而之，因而有孕，生一卵，大如五升許，王棄之與犬豕，皆不食；又棄之路中，牛馬避之；後棄之野，鳥覆翼之；王欲剖之，不能破；遂還其母，其母以物裹之，置於暖處，有一男兒，破殼而出，骨表英奇. 年甫七歲，嶷然異常，自作弓矢射之，百發百中，扶餘俗語，善射為朱蒙，故以名云.
後朱蒙去國，立國卒本，號高句麗. 而柳花終薨於東扶餘，金蛙以太后禮葬之，並立神廟. 朱蒙亦遣使東扶餘，饋方物，以報其德.
後金蛙薨，以長子帶素繼位.
齊
齊可指：
前一九七年
逝世
漢太上皇劉煓
摩靈頓島
它典
分類:澳大利亞地理志
弗林德斯島
弗林德斯島，一島也. 澳大利亞多有地為之：
分類:澳大利亞地方志
丸龜市
地理
川凡六：土器川、金倉川、清水川、西汐入川、大束川、東汐入川.
垂直
觀內積空間，垂直乃正交之別稱也.
世界新七大奇蹟
公元二〇〇七年七月七日夜，葡萄牙之都城里斯本，宣新七大奇蹟，即中國長城、約旦佩特拉古城、巴西基督像、秘魯馬丘比丘印加遺址、墨西哥奇琴伊查庫庫爾坎金字塔、義大利古羅馬鬥獸場、印度泰姬陵也.
Weltwunder
樓玄
樓玄字承先，吳沛郡蘄縣人也. 景帝時為監農御史. 末帝即位，與王蕃、郭逴、萬彧俱為散騎中常侍，出為會稽太守，入為大司農.
玄奉法而行，應對切直，數迕皓意，漸見責怒. 後人誣白玄與賀邵謗訕政事，遂被詔詰責，送付廣州. 東觀令華核遂上疏保之. 皓復徙玄及子據，付交阯將張亦，令殺之. 玄隨亦討賊，持刀步涉，見亦輒拜，亦未忍殺. 會亦暴卒，玄殯斂亦，於器中見敕書，自殺.
郵局
郵局者，助民魚雁之機構也. 民欲遣遠親友書物者，悉由其辦，書報亦然. 復司郵票，以為郵者付款之據也.
聖誕節
聖誕節，或曰耶誕節，基督教慶聖子耶穌基督降生之節也. 節期公曆十二月廿五日，基督教會多禮拜於前夕，是稱平安夜，次日則慶祝. 然基督教一大分支東正教定節公曆一月七日. 福音書載，耶穌母馬利亞受聖神所感得孕，生之於伯利恆，時彼與夫約瑟往登籍途中. 按其教之說，耶穌乃猶太教預言之彌賽亞，蓋伯利恆即大衛王之鄉，與預言合焉.
郵局
[[Category:群]]
勾股定理
勾股定理，西方曰畢氏定理，直角三角形之理也. 餘弦定理之特例，亦為托勒密定理之特例.
孫羌
孫羌字聖臺，堅兄也.
王蕃
王蕃字永元，吳廬江人也. 博覽多聞，兼通術藝，尤工天文.
勾股定理
平面幾何
勾股定理云：「勾股各自乘，並之，為弦實. 開方除之，即弦. 」
賀邵
皓兇暴驕矜，政事日弊. 邵上疏諫皓，皓深恨之.
王蕃
始為尚書郎，去官. 景帝即位，與賀邵、薛瑩、虞汜俱為散騎中常侍，皆加駙馬都尉. 時論清之. 遣使蜀漢，蜀人稱焉，還為夏口監軍.
末帝初，復入為常侍，與萬彧同官. 彧與皓有舊，謂蕃自輕. 又中書丞陳聲，皓之嬖臣，數譖毀蕃. 蕃體氣高亮，不能承顏順指；時或迕意，積以見責.
勾股定理
平面幾何
中華曰商高肇之，故又曰商高定理，始述於周髀算經，東漢末趙爽以勾股方圓圖證；泰西曰畢氏定理，古埃及人或巴比倫人所肇，古希臘畢達哥拉斯始證.
王蕃
甘露二年，丁忠使晉還，皓大會群臣，蕃沉醉頓伏. 皓疑而不悅，舉蕃出外. 頃之請還，酒亦不解. 蕃性有威嚴，行止自若，皓大怒，呵左右於殿下斬之. 衛將軍滕牧、征西將軍留平請赦不得.
勾股定理
平面幾何
有證逾百，皆以歐氏幾何，蓋其等價平行公理也.
王蕃
或曰 ，皓用巫史之言，謂建業宮不利，乃西巡武昌，仍有遷都之意，恐群臣不從，乃大請會，賜將吏. 問蕃「射不主皮，為力不同科，其義云何」？蕃思惟未答，即於殿上斬蕃. 又出登來山，使親近將擲蕃首，作虎跳狼爭咋齧之，頭皆碎壞，欲以示威，使眾不敢犯也.
賀邵
邵奉公貞正，親近所憚. 乃共譖邵與樓玄謗毀國事，俱被詰責，玄見送南州，邵原復職. 後邵中惡風，口不能言. 去職數月，皓疑其託疾，收付酒藏，掠考千所，邵卒無一語，竟見殺害. 家屬徙臨海. 並下詔誅玄子孫，是嵗天冊元年也. 邵年四十九.
王蕃
丞相陸凱上疏皓曰：「常侍王蕃黃中通理，知天知物，處朝忠蹇，斯社稷之重鎮，大吳之龍逢也. 昔事景皇，納言左右，景皇欽嘉，歎為異倫. 而陛下忿其苦辭，惡其直對，梟之殿堂，屍骸暴棄，邦內傷心，有識悲悼. 」其痛蕃如此.
賀邵
邵子循，字彥先. 為一時儒宗. 年六十，太興二年卒. 追贈司空，謚曰穆.
漢孝殤皇帝
南面八月，皆后族持政. 元年八月辛亥，暴病崩，葬康陵. 鄧氏立肅宗故太子清河王慶子祜為帝.
三角形
性
知三內角，則知其三邊比例，反以亦然. 若兩三角形內角相同，曰相似三角形也.
賀邵
子隰，臨海太守.
黃帝
治國方略
其領東至於海，登丸山，及岱宗. 西至於空桐，登雞頭. 南至於江，登熊、湘. 北逐葷粥，合符釜山，而邑於涿鹿之阿. 遷徙往來無常處，以師兵為營衛. 官名皆以雲命，為雲師. 置左右大監，監於萬國. 萬國和，而鬼神山川封禪與為多焉. 獲寶鼎，迎日推筴. 舉風後、力牧、常先、大鴻以治民. 順天地之紀，幽明之占，死生之說，存亡之難. 時播百穀草木，淳化鳥獸蟲蛾，旁羅日月星辰水波土石金玉，勞勤心力耳目，節用水火材物. 有土德之瑞，故號黃帝.
三角形
非歐幾何
有球面幾何，內角和可大于二直角；有雙曲幾何，內角可小于二直角. 窮究其理，所謂「內角和恆為二直角」，等價於平行公理也.
流形
流形之學，有三角化之術. 三角形者，二單體也，意其三點之凸組合也.
賀邵
《三國志》評曰：「賀邵厲志高潔，機理清要. 」
黃帝
黃帝家譜
黃帝凡二十五子，其得姓者一十四人.
黃帝居軒轅之丘，而娶於西陵之女，是為嫘祖. 嫘祖為黃帝正妃，生二子，其後皆有天下：其一曰玄囂，是為青陽，青陽降居江水；其二曰昌意，降居若水. 昌意娶蜀山氏女，曰昌僕，生高陽，高陽有聖德焉. 黃帝崩，葬橋山. 其孫昌意之子高陽立，是為帝顓頊也.
引據
漢·司馬遷·《史記·五帝本紀》
丸龜市
地理
北介瀨戶內海臨岡山縣笠岡市、同縣倉敷市. 北望綾歌郡宇多津町、坂出市，東至綾歌郡綾川町，南伴仲多度郡滿濃町，西接善通寺市、仲多度郡多度津町.
聖誕節
聖誕節，可見唐《大秦景教流行中國碑頌》，其云「室女誕聖於大秦」，即斯之謂也. 於臺灣，或以耶穌非中華固聖，乃多名曰「耶誕節」. 泰西諸國，奉基督教者眾，時又近新年，因以為假，延至元旦方止，仿佛中華之春節. 廿四日夜，謂曰「平安夜」，親友間當互贈禮物，至親亦然. 更教俗謂當夜有聖誕老人，駕雪橇，以馴鹿曳之，遍巡天下，望門循煙囪而入，贈物以饗孩童，故稚子皆於當夜懸長筒襪以期之.
孫羌
早卒. 有二子：賁、輔，少孤.
丸龜市
它典
分類:四國地方區劃‎‎
韋昭
吳高陵亭侯韋昭，一作曜 ，字弘嗣，漢吳郡雲陽人也.
聖誕節
典故
其節之典故，本諸瑪竇與路加福音. 而馬可及若望福音二書，其述不重耶穌之童年矣. 路加成書後於另三福音，於其童蒙事較備.
韋昭
傳
漢建安九年生. 少好學，能屬文，從丞相掾除西安令，還為尚書郎，遷太子中庶子. 時蔡穎好博奕，太子孫和以為無益，命曜論之. 和廢，為黃門侍郎.
聖誕節
典故
路加書述，馬利亞待嫁，天使加百列臨，告將以童身受聖靈孕，生上帝子，當名耶穌，乃救萬民者. 時羅馬皇帝奧古斯都，詔天下人民各歸城登籍. 是乃居里扭為敘利亞總督時之首次也. 彼與夫自加利利之拿撒勒詣猶太，經伯利恆. 旅舍俱無空房，遂宿其外. 馬利亞誕耶穌於馬廄. 謂馬廄者，以聖經版本之異，或飼槽，或畜欄. 伯利恆，大衛王所居，又約瑟為王裔，基督生茲，應以色列之預言矣. 是夜，天使報牧羊者喜信於鄰野，天軍謳歌歸榮上帝. 眾牧入城，訪得聖嬰，乃大喜，傳頌遍城.
韋昭
傳
會稽王即位，諸葛恪輔政，表曜為太史令，撰《吳書》，華核、薛瑩等皆與參同.
王蕃
蕃死時年三十九. 皓徙蕃家屬廣州. 有二弟著、延，皆作佳器. 後郭馬起事，不為馬用，見害.
勾股定理
非歐幾何
觀球面，勾股定理云：「勾股各除以半徑，取餘弦，乘之，股除以半徑之餘弦也. 」（）
韋昭
傳
末帝即位，封高陵亭侯，遷中書僕射，為侍中，常領左國史. 帝欲為父和作紀，昭執以和不登帝位，宜名為傳. 如是者數次，皓怒. 昭益憂懼，自陳衰老，求去官，不從. 鳳凰二年，收昭付獄. 昭上疏求免，而皓更怪其疏之垢故，又以詰之. 昭對曰：「囚撰此書，實欲表上，懼有誤謬，數數省讀，不覺點污. 被問寒戰，形氣吶吃，謹追辭叩頭五百下，兩手自搏. 」而華核連名上疏求赦之. 昭年已七十，餘數無幾，乞赦其一等之罪，為終身徒，使成書業. 謹通進表，叩頭百下. 皓不許，遂誅曜，時年七十三，徙百家零陵. 子隆，有昭風，亦有文學.
王蕃
《三國志》曰，薛瑩稱蕃器量綽異，弘博多通.
韋昭
評
《三國志》評曰：「韋昭篤學好古，博見群籍，有記述之才. 」
王蕃
蕃以洪術精妙，著有《渾天象注》，用推渾天之理，以制儀象及論，故孫氏用《乾象曆》，至吳亡. 其所製儀象，以三分為度，周丈有九寸五分寸之三，而具黃赤道焉. 蕃又以為日距地八万里，以句股法言之，傍萬五千里，句也；立八萬里，股也；從日邪射陽城，弦也. 以句股求弦法入之，得八萬一千三百九十四裏三十步五尺三寸六分，天徑之半，而地上去天之數也. 倍之，得十六萬二千七百八十八裏六十一步四尺七寸二分，天徑之數也. 以周率乘之，徑率約之，得五十一萬三千六百八十七裏六十八步一尺八寸二分，周天之數也. 蕃又稱圆周率为三又百分之十五 ，距今值（約三又百分之一四）甚近.
韋昭
引據
《三國志·吳書·王樓賀韋華傳》
勾股定理
趙爽「勾股圓方圖」之證
按弦圖，又可以勾股相乘為朱實二，倍之為朱實四，以勾股之差自相乘為中黃實，加差實，亦成弦實.
王蕃
據
分類:孫吳列傳 分類:天文 分類:疇人
勾股定理
趙爽「勾股圓方圖」之證
釋：設「勾」為 a，「股」為 b，「弦」為 c. 「勾股相乘」乃 ab ，即朱實二（因朱實乃三角形，面積乃 也）. 倍之者，乃 2ab ，即朱實四也. 「勾股之差」乃 b-a ，其方者乃 (b-a)^2 ，黃實也. 朱實四及黃實之和，弦實也，即 c^2. 是故 ，化簡得 a^2+b^2=c^2. 勾股定理得證矣.
聖誕節
典故
博士於途，嘗至耶路撒冷，問大希律王以新王所在. 王聞有嬰生伯利恆，將王猶太，乃懼，告博士見嬰則反報. 後博士得默示，弗反. 王遂誅其地之嬰. 天使告約瑟，令往埃及避劫，及希律王卒，新王繼位，不知耶穌及其父母. 耶穌命得保. 舉家返以色列，居拿撒勒.
勾股定理
簡述之，則以
即勾股定理a^2+b^2=c^2
c者，大方之邊也，2ab者，朱實之幂也.
劉徽「割補術」之證
勾自乘為朱方，股自乘為青方，令出入相補，各從其類，因就其餘不動也，合成弦方之冪. 開方除之，即弦也.
釋：設「勾」為 a，「股」為 b，「弦」為 c. 「勾自乘」乃 a^2 ，即「朱方」；「股自乘」乃 b^2 ，即「青方」. 朱方及青方之和，等於大正方形之面積，乃「弦方」，即 c^2. 故 a^2+b^2=c^2 也.
歐幾里得《幾何原本》之證
為一直角三角，其\angle CAB者，直角也. 自點A作垂線於對邊. 延是線，分對邊之方為二，其面積如二方之和也.
證之先，有四輔助定理： 證之思：此二正方，輔以同底等高之三角形，據其面積等於下二等面積之矩形也. 證明： 是證著於歐幾里得《幾何原本》第1.47節.
羅馬
羅馬，義大利之都也，口凡二百七十萬. 在亞平寧半島中西部，阿涅內河、臺伯河交匯於此. 教廷國處其內，曰梵蒂岡，舉世至小.
古羅馬肇乎斯地，後嘗霸地中海，都之千年. 遂有天下之都、永恒之城之譽. 又，城內布有七丘，羅慕路斯始立羅馬於上，故亦曰七丘之城.
弗林德斯島 (昆士蘭州)
弗林德斯島（Flinders Island），澳大利亞昆士蘭州大堡礁之島也，北布里斯本約千四百五十公里，去約克半島（York Peninsula）之東約十餘公里，距登漢姆島（Denham Island）約五公里，今屬澳大利亞弗林德斯群島國立公園.
它典
分類:澳大利亞地理志
地圖
地圖，以算術之法而畫，而後從簡誌符，自然、人文，悉載紙上. 地者，輿也. 故古亦謂之輿圖. 昔者地圖悉二維，特載其縱橫而已. 後亦有三維之地圖，載乎計算機. 地圖既刊，車輿船艦可以行，商賈貿易可以通.
古今
地圖源始，蓋可溯至石世. 地圖之雛形，見於安納托利亞之域，在土爾其南，其時蓋公元前六千年. 今地圖純爲格致之學. 然古者泰西，地圖則神學之畛域. 古之地圖，繫三才於一紙. 如中古基督教有「T-O地圖」，置其聖地耶路撒冷於中央，喻天下皆上帝之軀體也.
中華之地圖，始於先秦，載於《左傳》《山海經》. 時周|西周立，召公畫圖以建洛邑. 《周官》曰：「地訟，以圖正之. 」此用地圖以封邦建國之謂. 《管子》曰：「凡兵主者，要先審之地圖. 」又曰：「行軍襲邑，舉錯知先後，不失地利. 」《戰國策》載荊軻秦王事，荊軻即進地圖以近秦王. 晉裴秀作《禹貢地域十八篇》，創「製圖六體」，奠中華地圖之基.
方位
古中國之地圖，嘗用南上北下東左西右之制，後迺更作北上南下西左東右.
泰西舊圖，多以上為北. 然特例如下：
比例
輿圖者，縮地以爲袖珍. 故常置比例尺，以知其實距. 比例尺愈大，其圖愈詳. 比例尺之形也有四：數、文、圖、非常.
投影
大輿若丸，不可平之. 故欲現山河於地圖，必以算術之法畫之. 是為地圖投影，或曰投影法.
投影. 虛構平面於輿地之外. 輿地有其表，則變地表之狀，載於此面，遂得地圖. 故無投影，無得地圖. 然既投影，毋可不變長、形、面，故投影與變形並存.
今投影之法多矣. 以眾之意分之，為方位、圓柱、圓錐、偽方位、偽圓柱、偽圓錐、多圓錐、等角、等積，如此云云.
弗林德斯島 (塔斯曼尼亞州)
弗林德斯島（Flinders Island），澳大利亞塔斯曼尼亞州之島也，處巴斯海峽，北塔州主島約二十公里，為芬瑙群島（Ferneaux Islands）之元島也. 方千三百三十三公里，口近千.
它典
分類:澳大利亞地理志
蔣休
兄壹臨陳卒，無子，休領其兵. 後有罪失職.
據
分類:孫吳列傳
道光
道光，清宣宗愛新覺羅旻寧之年號也. 始於一八二一年，止於一八五〇年，凡三十年.
語言學
語言學，科學也，所治者語言. 語言見象，羣而有之. 民生世間而有群，語言者生於交際者也. 凡人生二三歲，始學語，能言彌多，所知彌廣. 而文物典章之國，人及學齡，兼學書契. 有文字，而後可以通古今，以迄天人動植等. 雖一朝離群他適，亦必能外語而後可. 故知人之為人，所不可須臾離者，莫語言若. 平居語言，如飲食焉，人而能之. 是以初民視以為常，不及學理. 然有賢人出，若格物家牛頓、瓦特，見林檎下落，知有引力，沸水動壺，作蒸汽機. 而言語之妙，生人|民以來，所以有別禽獸者也，其研究不可一日緩.
雖在原始，哲家玄思，有說於語理者甚眾，若中國、希臘、印度，流傳典籍，至今尊崇. 而是三國者，語言學之發祥地也. 中國當先秦時，筆墨發皇，百家爭雄，所著作以為文則，即文言文. 後之法古，唯古文是從，故訓解之學興，世稱小學、音韻、訓詁. 印度則偏推神教，用梵語也，初但傳之口耳. 已而見諸文字，學者研求其正，乃於文法之學有創獲. 若夫歐洲，古國則希臘、羅馬，千年之間，文法、修辭、邏輯之盛，成西洋語言學之本. 以上稱語文學時代. 語文學何？所以知古籍之論議，明古人之政制. 法前人而今用，非以求語理也. 且重書面，輕口語，掛礙甚多，雖則輝煌，去科學猶遠.
迨文藝復興，格物精進，萬國語言，皆得取材，始脫古而入於實驗之門. 一十九稘，歷時比較之法出，按語音之比倫，考尋親族，楷定方言，而上溯之祖語者，初成科律，是為歷史語言學. 而言語見象之錯綜，非廣博其所聞不為功. 及二十稘，有瑞典索緒爾氏，作《普通語言學教程》，謂斯學所論，語言之結構也，存乎人人腦海之間. 其統系則語音、語法、語彙. 統系有母子，術業有專攻，則治同時異系之語言者，曰共時語言學；同系而異時者，曰歷史語言學. 所治所事，一語、多語皆可. 會通百象，成一定之言，即理論語言學，亦普通語言學. 而理論復有待專門之研究.
從演進以明性質，其見象則民羣所共，其學理則萬事所基，故謂語言一學，根柢之學也，猶數學、名學、物理、生理等. 推諸人，反諸己，其用大矣.
分科
古之學經，習小學、聲韻以為次第. 今語言一門，支脈繁茂，倫理如下：
蔣壹
吳宣城侯蔣壹，欽子也.
因父功封宣城侯. 領兵拒劉備有功. 還赴南郡，與魏軍交戰，臨陳卒. 無子，弟休領兵.
據
分類:孫吳列傳
鹽田
鹽田者，製鹽之地也. 設乾地於海濱，注海水，蒸以日，遂得鹽. 其唯得有日時而作焉，故常設於有乾季之所.
程咨
程咨，漢右北平土垠人，普子也.
吳大帝稱尊號，追論普功，封咨亭侯.
真言宗
真言宗者，日本佛教宗派也，亦曰密教. 乃中國空海東傳而來.
魯
魯，周諸侯也. 姬姓侯爵，出自周文王第四子周公旦，旦佐文武成王，有大勳勞於天下，成王命為太宰，食邑扶風雍縣，東北之周城，號宰周公，留相天子，主自陝以東諸侯，乃封其長子伯禽於曲阜，地方七百里，分以寶玉、大弓，而俾侯于魯，以輔周室. 伯禽父為魯公，子考公酋，酋六世孫，曰惠公弗皇. 惠公生隱公息姑，隱公之元年，當平王四十有九年，而春秋始作. 其後二百四十有二年，於哀公蔣之十四年，西狩獲麟，而下九君二百三十三年，至頃公讎為楚考烈王所滅，遷為家人. 享國八百年，凡三十四主.
魯君及夫人諡
周公，名旦. 《索隱》曰：諡文見《國語》. 唐武氏追封為褒德王，宋真宗追封為文憲王.
旦子伯禽，號魯公，無諡.
伯禽子酉，諡考公.
酉弟熙，諡煬公.
熙子宰，諡幽公.
宰弟，弒兄而立，諡魏公.
㵒子擢諡厲公.
擢弟具諡獻公.
具子濞諡真公.
濞弟敖諡武公.
敖子戲諡懿公.
戲兄伯御，弒弟自立. 宣王討其罪而誅之，故無諡.
戲弟稱諡孝公.
稱子不湟，一云弗湟，諡惠公.
繼室諡聲子，惠公元妃孟子，無諡. 先惠公死，不得從公諡也. 繼室諡聲子，聲諡子氏也.
不湟子息姑諡隱公.
息姑弟軌，一名允，弒兄而立，諡桓公.
夫人諡文為文姜.
軌子同諡莊公.
夫人諡哀，為哀姜妾，諡成，為成風.
同子啟方，一名開，諡閔公.
開弟申諡僖公.
夫人諡聲為聲姜.
夫人諡哀為哀姜妃，諡敬為敬嬴.
興子俀諡宣公.
夫人諡穆為穆姜.
俀子黑肱諡成公.
夫人諡齊為齊姜妾，諡定為定姒.
黑肱子午諡襄公.
夫人諡缺妾，諡齊為齊，歸其姊，諡敬，為敬歸.
夫人諡缺.
裯弟宋諡定公.
宋子蔣諡哀公.
蔣子寧諡悼公.
嘉子衍，一名顯，諡穆公.
顯子奮諡共公.
奮子屯，一名毛，諡康公.
偃子叔，一云旅，諡平公.
旅子賈諡湣公（一作文）.
賈子讎諡頃公.
楚考烈王亡魯，國不復立.
自哀公而下，夫人諡皆無考.
據
分類:魯公世家
鎖國
鎖國者，閉關鎖國也. 明、清、朝鮮、日本江戶幕府悉嘗為之. 此誠國亡之法，行之日久，國日衰，終致無力御敵，屢受欺侮.
維克多港
史
一八零二年馬修·弗林德斯船長浮海至，名之曰發現灣. 及至一八六三年，科若澤爾船長名是港曰維克多.
咸豐
咸豐，清文宗愛新覺羅奕詝之年號也. 始於一八五一年，止於一八六一年，凡十一年.
香港中文大學
香港中文大學，簡曰中大，香港之大學也. 東臨吐露港，北望馬鞍山. 肇乎一九六三年，下轄九書院，曰新亞、崇基、聯合、逸夫、晨興、善衡、敬文、伍宜孫、和聲. 其校舍之大，冠絕香港.
富勞里友半島
富勞里友半島（Fleurieu Peninsula），南澳大利亞州之半島也，南州府阿德來得八十餘公里.
它典
分類:澳大利亞地理志
俳句
俳句，日本文體也. 首見錄于《古今和歌集》. 初用於日文，今既及中文、英文諸文. 以五七五之型為則. 詠之者，曰俳人.
俳句之所含凡四端：曰季語，曰景題，曰情感，曰意境.
股票
荷蘭東印度公司初創之，爾時商船往來，舳艫不絕，凡未及出海貿易者，募資於眾，得利則按比分成. 此即股票之始.
坂出市
坂出市在日本香川縣. 北臨瀨戶內海，鄰宇多津、丸龜、綾川、高松. 嘗有鹽田，後廢而興造船.
沿革
昭和十七年，綾歌郡：坂出町、林田村合、而爲坂出市.
廿六年，倂綾歌郡加茂村. 廿八年，倂仲多度郡與島村. 廿九年，倂綾歌郡府中村. 三十年，倂綾歌郡川津村之一部. 卅一年，倂綾歌郡：松山村、玉越村.
地理
山凡八： 五色臺、飯野山、城山、金山、雄山、雌山、笠山、常山.
川凡二： 綾川、大束川.
北介瀨戶內海臨岡山縣倉敷市. 東至高松市，南伴綾歌郡綾川町，西接丸龜市、綾歌郡宇多津町.
它典
分類:四國地方區劃‎‎
賈坎德邦
賈坎德邦，在東天竺. 治在蘭契，用印地語. 原屬比哈爾邦，以工業日興，戶口充實，公元二千年析為為新邦. 方七萬九千七百公里，口二千八百餘萬. 要邑有三：曰博卡羅，曰丹巴德，曰賈姆謝德布爾‎ ，下分二十二縣，今總督為拉茲賽義德.
前卅三年
合中國漢竟寧元年，歐洲主臨前卅三年. 歲次戊子.
卒
三
漢俳
漢俳者，中國漢式俳句也. 以漢詩詞法成之，字數同俳句.
另見
分類:日本辭章
同治
同治，清穆宗愛新覺羅載淳之年號也. 始於一八六二年，止於一八七四年，凡十三年.
王連
王連字文儀，漢南陽人也.
劉璋入蜀時，為梓潼令. 劉備起事葭萌，進軍來南，連閉城不降，備義之，不強逼也. 及成都既平，以連為什邡令，轉在廣都，所居有績. 遷司鹽校尉，較鹽鐵之利，利入甚多，有裨國用，於是簡取良才以為官屬，若呂乂、杜祺、劉幹，終皆至大官，自連所拔也. 遷蜀郡太守、興業將軍，領鹽府如故. 建興元年，拜屯騎校尉，領丞相長史，封平陽亭侯. 時南方諸郡不賓，諸葛亮將自征之，連諫曰：「此不毛之地，疫癘之鄉，不宜以一國之望，冒險而行. 」亮慮諸將才不及己，意欲必往而連言輒懇至，故停留者久之. 連卒. 子山嗣，官至江陽太守.
雨水
雨水，正月中. 天一生水，春始屬木，然生木者必水也，故立春後繼之雨水，且東風既解凍，則散而為雨水矣.
前後節氣
立春→雨水→驚蟄
宋
宋，周諸侯也，子姓. 始紂庶兄微子啟，都亳，故商土也.
武王克殷，封紂子武庚於殷，以示不絕其祀. 三監亂後，周公旦封康叔於殷，以治順民；營洛邑，以鎮頑民. 封微子啟於商丘，國號宋，仍示不絕.
春秋間，宋執強，其民甚好戰. 襄公圖繼齊桓而霸，戰以仁義，不斬二毛、不擊渡河，為楚所敗，不成.
戰國中，為齊所滅.
宋世系
宋微子啟
宋微仲衍
宋公稽
宋丁公申
宋湣公共
宋煬公熙
宋厲公鮒祀
宋釐公舉
宋惠公琤
宋哀公
宋戴公撝
宋宣公力
宋穆公和
宋殤公與夷
宋莊公馮
宋廢公游
宋桓公禦說
宋襄公玆甫
宋成公王臣
宋廢公禦
宋昭公杵臼
宋文公鮑革
宋共公瑕
宋平公成
宋元公佐
宋景公頭曼
宋休公田
宋桓公辟兵
為戴氏代
宋剔成君剔成肝
戴偃奪國，稱王
宋康王偃
為齊所滅
魏
魏世系
亡於秦
帝堯
帝堯，五帝也，陶唐氏，諱放勛，堯乃其諡. 然《尚書集傳》曰：放勳意至功四方、不爲名. 以爲集傳謂諱不可被記矣. 帝嚳子，帝摯弟也. 帝摯在位九年崩，諸方聞堯賢，故擧為共主. 堯命羲、和二氏分掌四方天象，數法日月星辰，以正農時；置諫鼓於堂，以知庶民怨詈；膳以陶簋，儉禮協政，諸績咸興.
堯末，四方災洪水，命鯀治之，九嵗不成，德漸衰，又以年老，欲覓賢傳其位，四嶽薦之舜，堯觀其行三載，善之，使攝帝位，然舜間其子丹朱，使不與堯相見也. 越二十八年，堯崩，壽一百一十八嵗. 舜承其績，亦稱賢主，命史官錄其政，曰《堯典》，欲百代常行，後世以堯德著，故引為帝王師.
雷峰塔
雷峰塔，西湖南山之塔也. 為吳越王錢氏所建. 塔之初形也，外八角，內五層. 塔檐、平座、遊廊、欄杆，咸為木耳. 其內刻有《華嚴經》，下本奉金剛羅漢十六尊，後移諸淨慈寺. 基下有宮，久無人知，及至近世，方始探矣.
入口為巨石阻，重約七百五十公斤. 地宮之正中也，有鐵舍利函焉. 側有銅佛像一、銅鏡四、銅錢若干. 舍利函之內，有金塗塔、方形銅鏡、皮帶、玻璃瓶、鎏金銀盒. 金塗塔內供有佛螺髻髮.
它典
[[Category:塔]]
語序
語序為文法詞彙之序，語言者，皆有主詞、受詞、動詞之分，故語序及語法格有之，多數語言主一語序，亦有多種者，如德語、荷蘭語之類，另一方面，部份語言，其格變化是具，故語序不拘，如拉丁語、芬蘭語之類，德語亦然，然德語非完全自由，動詞之位咸定，且德語之詞，除陽性單數，主賓之格，其形同也.
語序之類
主詞、受詞、動詞之序法共六. 以下S表主詞(主語)、V表動詞(謂語)、O表受詞(賓語)，序之以使用多寡也：
蔚山廣域市
蔚山廣域市（韓國語︰울산광역시），簡曰蔚山，大韓民國之市也，位其東南. 鄰慶尚北道，慶尚南道，釜山廣域市.
光緒
光緒，清德宗年號也. 始於西元一八七五年，以迄西元一九〇八年，凡三十四載.
卡奔塔利亞灣
卡奔塔尼亞灣 （Gulf of Carpentaria），澳大利亞之海灣也，成於冰河期末，今方五萬公里. 處昆士蘭州、北領地濱之側. 另，其北有安拉富拉海.
它典
分類:澳大利亞地理志
袋鼠島
史
據考古學所得，九千年前，其相連澳洲大陸，土著舍其上萬又千年焉，然於前二百年時，竟悉去也，或曰戰爭、或曰疾疫、或曰林火、或曰候變，莫衷一是. 一八零二年馬修·弗林德斯船長入斯島，遂名之耳.
它典
分類:澳大利亞地理志
向朗
漢顯明亭侯向朗字巨達，漢襄陽宜城人也.
初，荊州牧劉表以為臨沮長. 表卒，歸劉備. 備定江南，使朗督秭歸、夷道、巫山、夷陵四縣軍民事. 益州既定，以朗為巴西太守，頃之轉任牂牁，又徙房陵.
後主踐祚，為步兵校尉，代王連領丞相長史. 丞相諸葛亮南征，朗留統後事. 五年，隨亮漢中. 朗素與馬謖善，謖逃亡，朗知情不舉，亮恨之，免官還成都. 數年，為光祿勳. 亮卒後徙左將軍，追論舊功，封顯明亭侯，位特進.
初，朗少時雖涉獵文學，然不治素檢，以吏能稱. 自去長史，優遊無事垂三十年，乃更潛心典籍，孜孜不倦. 年逾八十，猶手自校書，刊定謬誤，積聚篇卷，於時最多. 開門接賓，誘納後進，但講論古義，不幹時事，以是見稱. 上自執政，下及童冠，皆敬重焉. 延熙十年卒. 子條嗣，為御史中丞.
驚蟄
驚蟄，《夏小正》曰：「正月啟蟄. 」言發蟄也，萬物出乎震，震為雷，故曰驚蟄. 是蟄蟲驚而出走矣.
恰逢仲春時節，蓋始於公曆三月五至七日間. 日處黃經三百四十五度.
前後節氣
雨水→驚蟄→春分
越史略
《越史略》，紀安南國事，凡三卷，莫知著者之名. 上卷凡六章，曰國初沿革，為趙佗以下諸王；曰歷代守任，為西漢至石晉交州牧守姓名；曰吳紀，乃五代末吳權及其子昌岌、昌文等事蹟；曰十二使君，乃昌文殁後諸將杜景碩等争立事蹟；曰丁紀，則丁部領以下諸王；曰黎紀，則黎桓以下諸王. 中卷下卷皆曰阮紀，則自李公藴得國後諸王事蹟，紀述特詳. 惟以李為阮，於史不合. 案黎崱《安南志略》，稱陳氏代立，凡李氏宗族及齊民姓李者，皆令更為阮，以絕民望. 則此書當為陳氏之臣所作. 崱志又載陳普嘗作《越志》，黎休嘗修《越志》，俱陳太王時人. 太王者，陳日煚之諡. 則此書或其附錄，出普休二人手，未可知也.
安南自漢迄唐並為州郡，五代末為土豪竊據，宋初始自立國. 此書自唐以前殆全襲史文，自丁部領以下則出其國人之詞，與史所載殊有同異. 蓋史臣但承赴告之辭，故如薨卒之類往往較差一年. 至名號官爵或祇自行國中而不以通于大朝，故亦有所錯互. 其牴牾之處頗可與正史相參證. 又史稱陳日尊自帝其國，尊公藴為太祖神武皇帝，國號大越. 此書原題《大越史略》，蓋舉國號為名，而所列公藴至昊旵八王皆僭帝號，不獨陳日尊一代，則尤史所未詳.
又玉海記交趾天貺、寶象、神武、彰聖、嘉慶諸年號，此書皆與相合. 特所列黎阮諸王無不改元者，而史家並未悉載，則必當時深自諱之，故中國不能盡知耳. 書末又載陳日煚以下紀年一篇，但錄所僭諡號、改元，而不具事蹟其中，所稱太王者，以史按之，當為陳叔明. 其稱今王者，當為陳煒. 而史載日煚至煒十二世，此書乃僅得十世，未詳其故. 又考《廉州府志》紀康熙十三年海濱得鐘，題皇越昌符九年乙丑，說者疑為宋時李乾德以後僭號，今此書稱今王昌符元年丁巳，當明洪武十二年，其九年正值乙丑，則為陳煒僭號無疑，是亦足資考證矣.
漢世祖光武皇帝
漢世祖光武皇帝，諱秀，字文叔，建平元年生，漢長沙定王後也. 定王生舂陵節侯買；買生鬱林太守外；外生鉅鹿都尉囘；囘生其父，為南頓令欽，母樊嫻. 世居蔡陽，幼愛陰麗華. 至長安，見執金吾車騎甚盛，歎曰：仕宦當作執金吾，娶妻當得陰麗華.
王莽間天下不安，綠林赤眉競起反新. 秀與兄縯起兵舂陵，並綠林共擁聖公. 地皇四年，秀將三萬綠林克新軍四十二萬，殺帥王尋. 後封蕭王，出定河北.
更始三年，赤眉敗更始. 秀於鄗城即皇帝位，改元建武，次年遷洛陽，改雒陽. 十二年天下復為漢有.
帝勤於政事，每旦視朝，日仄乃罷，數引公卿郎將議論經理，夜分乃寐. 嘗詔釋奴，輕稅租，減徭役，輕水利，粟貧民以少奴隸. 併郡縣，簡中朝，至結裁四百餘縣，官員十置一. 史稱光武中興. 國勢昌隆，號建武盛世.
帝復漢天下，厭言兵，封功臣三百六十列侯. 罷郡國都尉，廢郡國兵制. 自是無力外禦，部曲由是起，遠招漢末割據之禍. 廢丞相，置三公而事歸臺閣，形同虛設. 《後漢書·申屠剛傳》曰：「時內外群官，多帝自選舉，加以法理嚴察，職事過苦，尚書近臣，至乃捶撲牽曳於前，群臣莫敢正言……自是大臣難居相任. 」
建武廿八年，帝詔搜捕王侯賓客，坐死者數千，以絕黨同之事.
范曄評曰：「雖身濟大業，競競如不及，故能明慎政體，總欖權綱，量時度力，舉無過事，退功臣而進文吏，戢弓矢而散馬牛，雖道未方古，斯亦止戈之武焉. 」
建武中元二年二月戊戌，崩於洛南宮前殿. 葬原陵. 太子莊嗣.
宣統
宣統，清遜帝之年號也. 始於一九〇九年，止於一九一一年，凡三年.
廣西承宣布政使司
廣西領府十一，州四十又八，縣五十，長官司四. 北以懷遠界湖廣、貴州，東以梧州與廣東界. 明末，戶二十一萬八千七百一十二，口百一十八萬六千一百七十九.
二京淪陷，永曆帝嘗居廣西，卒為降將吳三桂敗，西入緬甸.
清入關，襲明舊制，不革.
常用漢字
常用漢字者，乃日本之通用漢字也. 文部科學省定之，嘗名當用漢字. 似繁體字. 夫舊字體，日本人多難解，亦有一部可解.
分類:漢字
春分
春分，二月中. 分者，半也；此當九十日之半，故謂之分，秋同義；夏冬不言分者，蓋天地間二氣而已. 方氏曰：「陽生於子，終於午，至卯而中分，故春為陽中. 」而仲月之節為春分，正陰陽適中，故晝夜無長短雲.
恰逢仲春時節，蓋始於公曆三月二十至二十一日間. 日處黃經零度.
前後節氣
驚蟄→春分→清明
大洋洲
大洋洲，在亞洲之南，東望南太平洋，南及南冰洋，西抵印度洋. 方九百萬又八千四百五十八公里，口三千二百萬有奇. 凡十四國，各散諸島，尤以澳大利亞、新西蘭為大.
阿貝爾·塔斯曼
阿貝爾·塔斯曼，格羅寧根人也，一六零三年生.
初，為荷蘭東印度公司所庸，事於巴達維亞、摩鹿加間海上. 一六三八年，舉家遷巴達維亞. 後數年，嘗抵日本及巴鄰旁.
一六四二年，奉命探「南方未知之地」，十一月廿四至今塔斯曼尼亞，時以荷屬東印度總督安東尼治·范·帝門名之，曰安東尼治·范·帝門士蘭. 十二月十三，如今新西蘭南島，登岸初探，以為抵美洲. 十八為土著所襲，部中四人死. 翌年一月廿一，抵東加，歸航間至斐濟. 過新幾內亞，六月十五還巴達維亞.
一六四四年復南航，沿新幾內亞南岸，達托雷斯海峽，未過，南從澳洲之岸西航還.
既還，歷仕於東印度各地. 一六五九年十月十卒，年五十七. 有一女.
今塔斯曼尼亞、塔斯曼海，皆以塔斯曼氏名.
吳
吳，周諸侯也，與周同姓. 始吳太伯. 太伯，周太王長也，弟季歷賢，有聖子昌，太王欲立之. 太伯、弟仲雍乃餎荊蠻，斷髮文身，示不可用，以辟季歷. 季歷及昌果立. 太伯之餎荊蠻，自號句吳，荊蠻義之，從之千餘家.
四傳至周章，武王克殷，求太伯遺裔，周章已君吳，封之. 別封其弟虞仲於周之北故夏墟，列諸侯.
春秋末，吳嘗霸，南降越，西入楚郢，北上徐州會諸侯. 王夫差自大，伍子以死諫南防，弗聽. 卒為越乘，亡.
吳世系
季簡
叔達
周章 始為諸侯
柯相
彊鳩夷
餘橋夷吾
柯盧
周繇
屈雨
夷吾
轉
頗高
句卑
去齊
吳王壽夢 吳始益大，稱王
吳王諸樊
吳王餘祭
吳王僚
吳王闔廬
吳王夫差 爭霸，國虛備，為越所乘，戰敗自剄死
亡於越
據
《史記·吳太伯世家》
三皇五帝
三皇五帝，中華之古譚，先代之聖王也.
三皇諸說：
五帝諸說： 黃帝、帝顓頊、帝嚳、帝堯、帝舜.
自黃帝至舜、禹，姓同而國號異，以章明德. 故黃帝謂有熊，帝顓頊謂高陽，帝嚳謂高辛，帝堯謂陶唐，帝舜謂有虞. 帝禹為夏后而別氏，姒姓. 契為商，子姓. 棄為周，姬姓.
太史公曰：學者多稱五帝，尚矣. 然尚書獨載堯以來；而百家言黃帝，其文不雅馴，薦紳先生難言之. 孔子所傳宰予問五帝德及帝系姓，儒者或不傳. 餘嘗西至空桐，北過涿鹿，東漸於海，南浮江淮矣，至長老皆各往往稱黃帝、堯、舜之處，風教固殊焉，總之不離古文者近是. 予觀春秋、國語，其發明五帝德、帝系姓章矣，顧弟弗深考，其所表見皆不虛. 書缺有間矣，其軼乃時時見於他說. 非好學深思，心知其意，固難為淺見寡聞道也.
郭店楚簡《唐虞之道》載「六帝」說：「六帝興於古，咸由此也. 」
帝顓頊
帝顓頊高陽者，黃帝之孫而昌意之子也. 靜淵以有謀，疏通而知事；養材以任地，載時以象天，依鬼神以制義，治氣以教化，絜誠以祭祀. 北至於幽陵，南至於交阯，西至於流沙，東至於蟠木. 動靜之物，大小之神，日月所照，莫不砥屬.
帝顓頊生子曰窮蟬. 顓頊崩，而玄囂之孫高辛立，是為帝嚳.
穀雨
穀雨，三月中. 自雨水後，土膏脈動，今又雨其穀於水也. 雨讀作去聲，如「雨我公田」之雨，蓋穀以此時播種，自上而下也. 故《說文》云：雨本去聲. 今風雨之雨在上聲，雨下之雨在去聲也.
恰逢季春時節，蓋始於公曆四月十九至二十一日間. 日處黃經三十度.
立夏
立夏，四月節. 立字解見春；夏，假也，物至此時皆假大也.
恰逢孟夏時節，蓋始於公曆五月五至七日間. 日處黃經四十五度.
前後節氣
穀雨→立夏→小滿
四國地方
四國，嶼也，屬日本列嶼. 位本州嶼西南，北臨中國地方，西南鄰九州嶼，與本州嶼之往來，必經瀨戶內海. 縱一百八十六公里，東西二百五十四公里，口三百九十七萬餘. 四國地方除其本嶼，小豆嶼、大三嶼、大嶼、中嶼、伯方嶼皆為所轄.
夢溪筆談
《夢溪筆談》，宋沈括著. 分十七門，曰故事，曰辨證，曰樂律，曰象數，曰人事，曰官政，曰權智，曰藝文，曰書畫，曰技藝，曰器用，曰神奇，曰異事，曰謬誤，曰譏謔，曰雜誌，曰藥議，共二十六卷，又有《補筆談》二卷，《續筆談》一卷，而重編《補筆談》三卷，《續筆談》十有一條附於末.
清明
清明，三月節. 按《國語》曰「時有八風」. 歷獨指清明風為三月節，此風屬巽故也；萬物齊乎巽，物至此時，皆以潔齊而清明矣.
大韓帝國
大韓帝國（🇰🇷）者，乃指朝鮮半島之一古國，曩於十九世紀末承朝鮮國之統而立，經甲午及日俄兩役陷於內憂外患之境，而後亦有存續焉. 於公元一九一〇年終爲大日本帝國所併，歷二世凡十三年.
顧愷之
桓溫引為大司馬參軍，甚見親昵. 溫薨後，愷之拜溫墓，賦詩云：「山崩溟海竭，魚鳥將何依！」或問之曰：「卿憑重桓公乃爾，哭狀其可見乎？」答曰：「聲如震雷破山，淚如傾河注海. 」
夢溪筆談
括嘗退處林下，深居絕過，從思平日，與客言者，時紀一事，於筆則若有所晤，言蕭然移日所與，談者唯筆硯而已. 其謂之筆談聖，謨國政及事近宮省，皆不紀，至於繫當日士夫毀譽者，雖善亦不欲書，非止不言人惡而已. 故是書所錄唯山閒木蔭，率意談噱，不繫人之利害者，下至閭巷之言，靡所不有，亦有得於傳聞者，故非無缺. 然亦已曠絕今古，至西學東漸，方有勝之者.
清明
據《曆書》載：「春分後十五日，斗指丁，為清明，時萬物皆潔齊而清明，蓋時當氣清景明，萬物皆顯，因此得名. 」
顧愷之
愷之好諧謔，人多愛狎之. 後為殷仲堪參軍，亦深被眷接. 仲堪在荊州，愷之嘗因假還，仲堪特以布帆借之，至破塚，遭風大敗. 愷之與仲堪牋曰：「地名破塚. 真破塚而出. 行人安穩，布帆無恙. 」還至荊州，人問以會稽山川之狀. 愷之云：「千巖競秀，萬壑爭流. 草木蒙籠，若雲興霞蔚. 」桓玄時與愷之同在仲堪坐，共作了語. 愷之先曰：「火燒平原無遺燎. 」玄曰：「白布纏根樹旒旐. 」仲堪曰：「投魚深泉放飛鳥. 」復作危語. 玄曰：「矛頭淅米劍頭炊. 」仲堪曰：「百歲老翁攀枯枝. 」有一參軍云：「盲人騎瞎馬臨深池. 」仲堪眇目，驚曰：「此太逼人！」因罷. 愷之每食甘蔗，恒自尾至本. 人或怪之. 云：「漸入佳境. 」
尤善丹青，圖寫特妙，謝安深重之，以為有蒼生以來未之有也. 愷之每畫人成，或數年不點目精. 人問其故，答曰：「四體妍蚩，本無闕少於妙處，傳神寫照，正在阿堵中. 」嘗悅一鄰女，挑之弗從，乃圖其形於壁，以棘針釘其心，女遂患心痛. 愷之因致其情，女從之，遂密去針而愈. 愷之每重嵇康四言詩，因為之圖，恒云：「手揮五絃易，目送歸鴻難. 」每寫起人形，妙絕於時，嘗圖裴楷象，頰上加三毛，觀者覺神明殊勝. 又為謝鯤象，在石巖裏，云：「此子宜置丘壑中. 」欲圖殷仲堪，仲堪有目病，固辭. 愷之曰：「明府正為眼耳，若明點瞳子，飛白拂上，使如輕雲之蔽月，豈不美乎！」仲堪乃從之. 愷之嘗以一廚畫糊題其前，寄桓玄，皆其深所珍惜者. 玄乃發其廚後，竊取畫，而緘閉如舊以還之，紿云未開. 愷之見封題如初，但失其畫，直云妙畫通靈，變化而去，亦猶人之登仙，了無怪色.
清明
清明之俗南北甚異. 北人重墓祭；南人則郊遊. 另有插戴柳枝、放風箏、取薪火、畫蛋、鬥雞、盪鞦韆諸活動. 白、苗、蒙古、納西諸族亦有清明之俗.
顧愷之
愷之矜伐過實，少年因相稱譽以為戲弄. 又為吟詠，自謂得先賢風制. 或請其作洛生詠，答曰：「何至作老婢聲！」義熙初，為散騎常侍，與謝瞻連省，夜於月下長詠，瞻每遙贊之，愷之彌自力忘倦. 瞻將眠，令人代己，愷之不覺有異，遂申旦而止. 尤信小術，以為求之必得. 玄嘗以一柳葉紿之曰：「此蟬所翳葉也，取以自蔽，人不見己. 」愷之喜，引葉自蔽，玄就溺焉，愷之信其不見己也，甚以珍之.
清明
文人常抒情清明，如唐人杜牧之《清明》︰「清明時節雨紛紛，路上行人欲斷魂. 借問酒家何處有？牧童遙指杏花村. 」.
顧愷之
初，愷之在溫府，常云：「愷之體中癡黠各半，合而論之，正得平耳. 」故俗傳愷之有三絕：才絕，畫絕，癡絕. 年六十二，卒於官，所著文集及啟矇記行於世.
清明
前後節氣
春分→清明→穀雨
四國地方
概要
四國嶼古稱伊豫之二名嶼，亦稱伊豫嶼、二名嶼. 古四國轄阿波國、讚岐國、伊豫國、土佐國四令置國，乃五畿七道之南海道所轄，故今人曰「四國」. 今四國地方轄香川、愛媛、德島、高知諸縣，古之四令制國也. 四國近本州，故其民經紀撙節出納之事，民情亦近本州近畿地方、岡山縣、廣島縣.
口
分類:四國地方區劃‎‎
文選
《文選》，古詩文總集也. 梁昭明太子所撰，故世稱《昭明文選》.
觀乎全書，凡三十卷，上啟周代，下迄宋齊，唐顯慶中李善為之注，離為六十卷，凡三十八類，曰賦、詩、騷、七、詔、冊、令、教、文、表、上書、啟、彈事、牋、奏記、書、檄、對問、設論、辭、序、頌、贊、符命、史論、史述贊、論、連珠、箴、銘、誄、哀、碑文、墓誌、行狀、弔文、祭文. 開元六年呂延濟、劉良、張詵、呂向、李周翰等五人復共注文選三十卷，表進於朝，詆善之短而自高，是為「五臣本文選」. 惟五臣所注實不若善注. 其後宋人粗疏合併二者為「六臣注文選」六十卷本，善注本罕行於世. 今人所見善注多自六臣本析出. 文選其書計辭賦九十餘、詩歌四百餘、駢散文二百餘，共七百餘篇. 其選文之準，乃「事出於沈思，義歸乎翰藻」，是故舉凡經書、子書、史書、奏疏之類，皆所不錄.
三字經
《三字經》，蒙書也. 宋王應麟著. 清屈大均《廣東新語》卷十一載言：「童蒙所誦三字經乃宋末區適子所撰. 適子，順德登洲人，字正叔，入元抗節不仕」. 及近世，章太炎等亦有修訂. 是以今本所載，見有元、明、清、民國. 合《百家姓》、《千字文》稱「三百千」.
春秋繁露
春秋繁露，乃漢董仲舒所撰，計十七卷. 春秋為解說諸事之意，繁露意指聯貫之象. 其力主「三綱五常」之道德觀. 書含楚莊王、竹林、考功名、通國身、三代改制、官制象天、堯舜湯武、服制、王道通、天容、天辨在、陰陽位、郊祀等諸文.
靖難之役
靖難之變，明成祖奪位之變也. 先是太祖崩，皇太孫允炆踐祚，旋納齊泰、黃子澄之議，漸削諸藩之權. 燕王棣病之，遂起兵，名曰「清君側，靖國難」. 越四年，克京師，宮闕失火，惠帝蹤杳，棣遂一統天下.
千字文
《千字文》，梁蕭子範及周興嗣撰，初有二本. 成書之因，眾說紛云. 凡千言，次七韻，備述造化、修身、為政、農耕之理. 而千字各異，未之復用，以此成篇，竟無斧鑿，世奇之，以為天成. 以集千字於一篇，是故童蒙必修，與三字經、百家姓合稱曰三百千，而獨千字文未見增訂也.
有集歷代名家所書以為帖，又有借其文以表先後次序者，俱因千字各異使然. 當世或謂重七言，或重六言，實因漢字簡化，合二而用一，未識繁體者誤以重也，且合用之字，其音雖同，其義迥異，謬矣.
小滿
小滿，四月中. 小滿者，物至於此，小得盈滿.
恰逢孟夏時節，蓋始於公曆五月二十至二十二日間. 日處黃經六十度.
前後節氣
立夏→小滿→芒種
萬葉假名
萬葉假名（日文：万葉仮名、まんようがな）者，古日本假名也，音義文字也，以漢字示日言也.
芒種
芒種，五月節. 謂有芒之種，穀可稼種矣.
萬葉假名
有一字一音者，蓋今日假名之范；一字多音者，蓋今日漢字入文之始；多字一音、多字少音者，或忘字添筆，或制虎焉. 萬葉假名亦分訓假名、音假名，借隋唐中原漢字音者，音假名也；借日本本土詞之音，訓假名也.
釋名
萬葉者，古和歌集也. 假名者，假以名音也. 萬葉假名，蓋古之萬葉集假以書日文之漢字也.
芒種
前後節氣
小滿→芒種→夏至
百家姓
《百家姓》，書成宋初，原收姓氏四百一十一，後增至五零四，單姓四百四十四，複姓六十.
明陸深《蜀都雜抄》曰：「今百家姓以為出於宋朝，故首以趙、錢、孫、李，尊國姓也. 」《百家姓》之序非以人口之多寡，僅據以讀來順口，易學好記，乃啟蒙稚子之讀物，是故其與《三字經》、《千字文》，合稱「三百千」.
帝嚳
帝嚳高辛者，黃帝之曾孫也. 高辛父曰蟜極，蟜極父曰玄囂，玄囂父曰黃帝. 自玄囂與蟜極皆不得在位，至高辛即帝位. 高辛於顓頊為族子.
高辛生而神靈，自言其名. 普施利物，不於其身. 聰以知遠，明以察微. 順天之義，知民之急. 仁而威，惠而信，脩身而天下服. 取地之財而節用之，撫教萬民而利誨之，曆日月而迎送之，明鬼神而敬事之. 其色鬱鬱，其德嶷嶷. 其動也時，其服也士. 帝嚳溉執中而遍天下，日月所照，風雨所至，莫不從服.
帝嚳娶陳鋒氏女，生放勳. 娶娵訾氏女，生摯. 帝嚳崩，而摯代立. 帝摯立，不善，而弟放勳立，是為帝堯. 又娶有邰氏女姜原為妃，履帝武，生周祖后稷.
引據
漢·司馬遷·《史記·五帝本紀》
黃柄
黃炳者，漢零陵泉陵人，蓋子也. 吳大帝踐阼，追論其功，賜柄爵關內侯.
天擇
物競者，物爭自存也. 天擇者存其宜種也. 意謂民物於世樊然並生，同食天地自然之利矣. 然與接為構民物，各爭有以自有. 其始也種與種爭，弱者常為強肉，愚者常智者役. 及其有以自存而遺種也，則必強忍魁傑，矯健巧慧，而與其一時之天時地利人事最其相宜者也.
達爾文以「天擇」釋生物天演之道. 意指生物因境遇使然，變異不止，適者數增，不適者減.
可縮放矢量地圖
凡矢量之圖，縮、合、註咸簡，事半功倍.
器
茲列今已知之數成圖軟體
韓綜
魏廣陽侯韓綜者，漢遼西令支人，當子也. 當病卒，綜襲侯領兵. 其年，大帝征石陽，以綜有憂，使守武昌，而綜淫亂不軌. 權以父故不問，綜內懷懼，載父喪，將母家屬部曲男女數千人奔魏. 魏以為將軍，封廣陽侯. 由此數犯邊境，殺害人民，權常切齒.
東興之役，綜為先鋒，軍敗身死. 吳諸葛恪斬送其首，以白權廟.
冀州
冀州，漢地九州也，是以大禹分九州，故冀為之一州. 周代自冀州割幽并二州.
漢|後漢時，冀州轄郡、國九.
後漢末，韓馥據冀州，而後袁紹奪之，同公孫度分據. 官渡之戰後，曹操以州牧據之，增數郡. 晉時為五胡所併，而高句麗得之遼東. 及唐覆高麗，重併之.
今分以山西、遼寧、河北、北京、天津、呼和浩特、烏蘭察布七市縣.
文學
漢班彪嘗作《冀州賦》.
夏至
夏至，五月中. 《韻會》曰：「夏，假也. 至，極也. 」萬物於此，皆假大而至極也.
恰逢仲夏時節，蓋始於公曆六月二十一至二十二日間. 日處黃經九十度.
北半球日影短至，日至長，夜至短，示盛夏之至.
其時，日直射至北回歸線，後，日直射點始南移.
前後節氣
芒種→夏至→小暑
大暑
大暑，六月中，解見小暑.
前後節氣
小暑 → 大暑 → 立秋
魏徵
魏徵，字元成，魏州曲城人，周大象二年生. 少孤，落魄，棄貲產不營，有大志，通貫書術.
唐太宗即位，拜諫議大夫，封鉅鹿縣男. 徵自以不世遇，乃展盡底蘊無所隱，凡二百餘奏，無不剴切當帝心者. 由是拜尚書右丞，兼諫議大夫. 貞觀三年，以祕書諫參預朝政. 帝即位四年，天下大治. 帝謂群臣曰︰「此徵勸我行仁義，既效矣. 」進爵郡公. 七年，為侍中尚書. 進左光祿大夫、鄭國公.
多病，辭職. 乃拜特進，知門下省事，詔朝章國典，參議得失. 以定五禮，當封一子縣男，徵請封兄孤子叔慈. 帝愴然曰︰「此可以勵俗. 即許之. 」十三年，拜太子太師.
嘗以《小戴禮》綜彙不倫，更作《類禮》二十篇，數年而成. 帝美其書，錄寘內府.
陶潛
陶潛字元亮，或云潛字淵明，晉潯陽柴桑人也，大司馬侃之曾孫. 祖茂，武昌太守.
潛少懷高尚，博學善屬文，穎脫不羈，任真自得，為鄉鄰所貴. 以親老家貧，起為州祭酒，不堪吏職，少日自解歸. 州召主簿，不就，躬耕自資，遂抱羸疾. 復為鎮軍、建威參軍，謂親朋曰︰「聊欲絃歌，以為三徑之資可乎. 」執事者聞之，以為彭澤令. 素簡貴，不私事上官. 郡遣督郵至縣，吏白應束帶見之，潛歎曰︰「吾不能為五斗米折腰，拳拳事鄉里小兒邪. 」義熙二年，解印去，乃賦歸去來辭. 頃之，徵著作郎，不就. 不事生業，家務悉委之兒僕. 未嘗有喜慍之色，唯遇酒則飲，時或無酒，亦雅詠不輟. 宋元嘉四年卒，年六十三，諡號靖節先生.
宇文虛中
宇文虛中，字叔通，宋成都華陽人. 登大觀三年進士第，歷官州縣，入為起居舍人、國史編修官、同知貢舉，遷中書舍人.
宣和間，承平日久，兵將驕惰，蔡攸、童貫貪功開邊，將興燕雲之役，引女真夾攻契丹，以虛中為參議官. 虛中以廟謨失策，主帥非人，將有納侮自焚之禍，上書言：「用兵之策，必先計強弱，策虛實，知彼知己，當圖萬全. 今邊圉無應敵之具，府庫無數月之儲，安危存亡，係茲一舉，豈可輕議？且中國與契丹講和，今逾百年，自遭女真侵削以來，向慕本朝，一切恭順. 今舍恭順之契丹，不羈縻封殖，為我蕃籬，而遠踰海外，引強悍之女真以為鄰域. 女真藉百勝之勢，虛喝驕矜，不可以禮義服，不可以言說誘，持卞莊兩鬥之計，引兵踰境. 以百年怠惰之兵，當新銳難抗之敵；以寡謀安逸之將，角逐於血肉之林. 臣恐中國之禍未有寧息之期也. 」王黼大怒，降集英殿修撰，督戰益急. 虛中建十一策，上二十議，皆不報.
斡離不、粘罕分道入侵，童貫聞之，憂懣不知所為，即與虛中及范訥等謀，以赴闕稟議為遁歸之計，以九月至汴京. 是日，報粘罕迫太原，徽宗顧虛中曰：「王黼不用卿言，今金人兩路並進，事勢若此，奈何？」虛中奏：「今日宜先降詔罪己，更革弊端，俾人心悅，天意回，則備禦之事，將帥可以任之. 」即命虛中草詔，略曰：「言路壅蔽，面諛日聞，恩幸持權，貪饕得志，上天震怒而朕不悟，百姓怨懟而朕不知. 」又言出宮人、罷應奉等事. 帝覽詔曰：「今日不吝改過，可便施行. 」虛中再拜泣下.
時守禦難其人，欲召熙河帥姚古與秦鳳帥種師道，令以本路兵會鄭、洛，外援河陽，內衛京城. 帝顧謂虛中曰：「卿與姚古、師道如兄弟，宜以一使名護其軍. 」遂以虛中為資政殿大學士、軍前宣諭使. 虛中檄趣姚古、師道兵馬，令直赴汴京應援. 金騎至城下，放兵掠至鄭州，為馬忠所敗，遂收斂為一. 西路稍通，師道、姚古及其他西兵並得達汴京. 虛中亦馳歸，收合散卒，得東南兵二萬餘人. 以便宜起致仕官李邈，令統領於汴河上從門外駐兵.
會姚平仲劫金營失利，西兵俱潰，金人復引兵逼城下，虛中縋而入. 欽宗欲遣人奉使，辨劫營非朝廷意，乃姚平仲擅興兵，大臣皆不肯行. 虛中承命即往都亭驛，見金使王汭，因持書復議和. 渡濠橋，道逢甲騎如水，雲梯、鵝洞蔽地，冒鋒刃而進. 既至敵營，露坐風埃，自巳至申，金人注矢露刃，周匝圍繞，久乃得見康王於軍中. 次日，侍王至金幕，見二太子者語不遜，禮節倨傲. 抵暮，遣人隨虛中入城，要越王、李邦彥、吳敏、李綱、曹晟及金銀、騾馬之類，又欲御筆書定三鎮界至，方退軍.
令虛中再往，必請康王歸. 虛中再出，明日，從康王還，除簽書樞密院事. 自是又三往，金人固要三鎮，虛中泣下不言，金帥變色，虛中曰：「太宗殿在太原，上皇祖陵在保州，詎忍割棄. 」諸酋曰：「樞密不稍空，我亦不稍空. 」如中國人稱「脫空」，遂解兵北去. 言者劾以議和之罪，罷知青州，尋落職奉祠. 建炎元年，竄韶州.
二年，詔求使絕域者，虛中應詔，復資政殿大學士，為祈請使，楊可輔副之. 尋又以劉誨為通問使，王貺為副. 明年春，金人並遣歸，虛中曰：「奉命北來祈請二帝，二帝未還，虛中不可歸. 」於是獨留. 虛中有才藝，金人加以官爵，即受之，與韓昉輩俱掌詞命. 明年，洪皓至上京，見而甚鄙之. 累官翰林學士、知制誥兼太常卿，封河內郡開國公，書金太祖《睿德神功碑》，進階金紫光祿大夫，金人號為「國師」. 然因是而知東北之士皆憤恨陷北，遂密以信義結約，金人不覺也.
金人每欲南侵，虛中以費財勞人，遠征江南荒僻，得之不足以富國. 王倫歸，言：「虛中奉使日久，守節不屈. 」遂詔福州存恤其家，仍命其子師瑗添差本路轉運判官. 檜慮虛中沮和議，悉遣其家往金國以牽制之. 金皇統四年，轉承旨，加特進，遷禮部尚書，承旨如故.
虛中恃才輕肆，好譏訕，凡見女真人，輒以「礦鹵」目之，貴人達官，往往積不平. 虛中嘗撰宮殿牓署，本皆嘉美之名，惡之者摘其字以為謗訕，由是媒蘖成其罪，遂告虛中謀反. 鞫治無狀，乃羅織虛中家圖書為反具. 虛中曰：「死自吾分. 至於圖籍，南來士大夫家家有之，高士談圖書尤多於我家，豈亦反邪？」有司承順風旨，並殺士談. 虛中與老幼百口同日受焚死，天為之晝晦. 淳熙間，贈開府儀同三司，諡「肅愍」，賜廟「仁勇」，且為置後，是為紹節，官至簽書樞密院事. 開禧初，加贈少保，賜姓趙氏. 有文集行於世.
地中海氣候
地中海氣候者，冬暖夏熱，夏乾冬雨，布於地中海之周，北亞美利堅之西，亞非利加之南，澳大利亞之西南. 於南北緯三四十度間，植橘葡萄無花果等物為作，有林副熱帶常綠硬葉林，因處中低緯，而冬暖夏熱，夏於高壓之下，故乾，冬於西風帶下，遂雨.
帝舜
虞舜者，名曰重華. 重華父曰瞽叟，瞽叟父曰橋牛，橋牛父曰句望，句望父曰敬康，敬康父曰窮蟬，窮蟬父曰帝顓頊，顓頊父曰昌意：以至舜七世矣. 自從窮蟬以至帝舜，皆微為庶人.
舜父瞽叟盲，而舜母死，瞽叟更娶妻而生象，象傲. 瞽叟愛後妻子，常欲殺舜，舜避逃；及有小過，則受罪. 順事父及後母與弟，日以篤謹，匪有解.
舜，冀州之人也. 舜耕曆山，漁雷澤，陶河濱，作什器於壽丘，就時於負夏. 舜父瞽叟頑，母嚚，弟象傲，皆欲殺舜. 舜順適不失子道，兄弟孝慈. 欲殺，不可得；即求，嘗在側.
舜年二十以孝聞. 三十而帝堯問可用者，四岳咸薦虞舜，曰可. 於是堯乃以二女妻舜以觀其內，使九男與處以觀其外. 舜居媯汭，內行彌謹. 堯二女不敢以貴驕事舜親戚，甚有婦道. 堯九男皆益篤. 舜耕曆山，曆山之人皆讓畔；漁雷澤，雷澤上人皆讓居；陶河濱，河濱器皆不苦窳. 一年而所居成聚，二年成邑，三年成都. 堯乃賜舜絺衣，與琴，為築倉廩，予牛羊. 瞽叟尚複欲殺之，使舜上塗廩，瞽叟從下縱火焚廩. 舜乃以兩笠自扞而下，去，得不死. 後瞽叟又使舜穿井，舜穿井為匿空旁出. 舜既入深，瞽叟與象共下土實井，舜從匿空出，去. 瞽叟、象喜，以舜為已死. 象曰「本謀者象. 」象與其父母分，於是曰：「舜妻堯二女，與琴，象取之. 牛羊倉廩予父母. 」象乃止舜宮居，鼓其琴. 舜往見之. 象鄂不懌，曰：「我思舜正鬱陶！」舜曰：「然，爾其庶矣！」舜複事瞽叟愛弟彌謹. 於是堯乃試舜五典百官，皆治.
昔高陽氏有才子八人，世得其利，謂之「八愷」. 高辛氏有才子八人，世謂之「八元」. 此十六族者，世濟其美，不隕其名. 至於堯，堯未能舉. 舜舉八愷，使主后土，以揆百事，莫不時序. 舉八元，使布五教於四方，父義，母慈，兄友，弟恭，子孝，內平外成.
舜入於大麓，烈風雷雨不迷，堯乃知舜之足授天下. 堯老，使舜攝行天子政，巡狩. 舜得舉用事二十年，而堯使攝政. 攝政八年而堯崩. 三年喪畢，讓丹朱，天下歸舜. 而禹、皋陶、契、后稷、伯夷、夔、龍、倕、益、彭祖自堯時而皆舉用，未有分職. 於是舜乃至於文祖，謀於四嶽，闢四門，明通四方耳目，命十二牧論帝德，行厚德，遠佞人，則蠻夷率服. 舜謂四嶽曰：「有能奮庸美堯之事者，使居官相事？」皆曰：「伯禹為司空，可美帝功. 」舜曰：「嗟，然！禹，汝平水土，維是勉哉. 」禹拜稽首，讓於稷、契與皋陶. 舜曰：「然，往矣. 」舜曰：「棄，黎民始饑，汝后稷播時百穀. 」舜曰：「契，百姓不親，五品不馴，汝為司徒，而敬敷五教，在寬. 」舜曰：「皋陶，蠻夷猾夏，寇賊姦軌，汝作士，五刑有服，五服三就；五流有度，五度三居：維明能信. 」舜曰：「誰能馴予工？」皆曰垂可. 於是以垂為共工. 舜曰：「誰能馴予上下草木鳥獸？」皆曰益可. 於是以益為朕虞. 益拜稽首，讓於諸臣硃虎、熊羆. 舜曰：「往矣，汝諧. 」遂以硃虎、熊羆為佐. 舜曰：「嗟！四嶽，有能典朕三禮？」皆曰伯夷可. 舜曰：「嗟！伯夷，以汝為秩宗，夙夜維敬，直哉維靜絜. 」伯夷讓夔、龍. 舜曰：「然. 以夔為典樂，教稺子，直而溫，寬而慄，剛而毋虐，簡而毋傲；詩言意，歌長言，聲依永，律和聲，八音能諧，毋相奪倫，神人以和. 」夔曰：「於！予擊石拊石，百獸率舞. 」舜曰：「龍，朕畏忌讒說殄偽，振驚朕眾，命汝為納言，夙夜出入朕命，惟信. 」舜曰：「嗟！女二十有二人，敬哉，惟時相天事. 」三歲一考功，三考絀陟，遠近眾功鹹興. 分北三苗.
此二十二人咸成厥功：皋陶為大理，平，民各伏得其實；伯夷主禮，上下鹹讓；垂主工師，百工致功；益主虞，山澤闢；棄主稷，百穀時茂；契主司徒，百姓親和；龍主賓客，遠人至；十二牧行而九州莫敢闢違；唯禹之功為大，披九山，通九澤，決九河，定九州，各以其職來貢，不失厥宜. 方五千里，至於荒服. 南撫交阯、北發，西戎、析枝、渠廋、氐、羌，北山戎、發、息慎，東長、鳥夷，四海之內咸戴帝舜之功. 於是禹乃興九招之樂，致異物，鳳皇來翔. 天下明德皆自虞帝始.
舜年二十以孝聞，年三十堯舉之，年五十攝行天子事，年五十八堯崩，年六十一代堯踐帝位. 踐帝位三十九年，南巡狩，崩於蒼梧之野. 葬於江南九疑，是為零陵. 舜之踐帝位，載天子旗，往朝父瞽叟，夔夔唯謹，如子道. 封弟象為諸侯. 舜子商均亦不肖，舜乃豫薦禹於天. 十七年而崩. 三年喪畢，禹亦乃讓舜子，如舜讓堯子. 諸侯歸之，然後禹踐天子位. 堯子丹朱，舜子商均，皆有疆土，以奉先祀. 服其服，禮樂如之. 以客見天子，天子弗臣，示不敢專也.
引據
漢·司馬遷·《史記·五帝本紀》
立秋
立秋 ，七月節. 立字解見春. 秋，摯也，物於此而揫斂也.
恰逢孟秋時節，蓋始於公曆八月七至九日間. 日處黃經一百三十五度.
前後節氣
大暑 → 立秋 → 處暑
自由民主黨
自由民主黨者，日本政黨也. 略稱自民黨. 今統領日本國會，素欲改訂憲法以強兵.
域
域可指：
自由民主黨
一九五五年體制
平成五年，敗於眾議院選舉.
自由民主黨、日本社會黨、先驅新黨聯合政府
平成六年，推日本社會黨委員長村山富市於內閣總理大臣、復執政黨. 廿一年，敗於眾議院選挙.
復執政黨
平成廿四年，勝眾議院選舉，復執政黨.
它典
分類:平成制度
水墨畫
水墨畫，古中國畫法也. 昔賢以其出文人縉紳手筆者，稱內家；出畫工手筆者，稱外家. 內家筆雖拙而帶雅，外家筆雖工而多俗，倘有外家不俗者，亦內家所備錄也，吾谿宋元以前不可考.
處暑
處暑，七月中. 處，止也，暑氣至此而止矣.
聖德太子
上宮廄戶豐聰耳太子，諡聖德，古日本皇族也. 世稱聖德太子. 推古朝，聯蘇我伐物部，克，遂攬大權. 制憲法、重三寶.
處暑
恰逢孟秋時節，蓋始於公曆八月二十二至二十四日間. 日處黃經一百五十度.
聖德太子
大業三年（推古天皇十五年），遣臣小野妹子使隋，遺國書曰「日出處天子致書日沒處天子無恙」. 帝覽之不悅，遣文林郎裴世清宣諭，封號倭王.
處暑
前後節氣
立秋 → 處暑 → 白露
英華女學校
英華女學校(英語:Ying Wa Girls' School)，位香港中環羅便臣道七十六號. 初屬倫敦傳道會，後改屬中華基督教會香港區會.
校訓曰：寸陰是惜.
誌
一八八八年，倫敦傳道會使牒喜蓮氏掌差會之女子書塾，為學校之先，時在灣仔道. 一八九三年，以教化女子，欲擴為寄宿學校，始思遷校. 乃要倫敦傳道會以美景地為新校，即今校址.
奔命七年以籌措，千九百年二月，校舍竣工. 初名英華高等女學堂，英語曰 Training Home. 英華之名出會辦之英華書院. 初有生三十四人，多宿於校.
義大利
義大利共和國，略稱義，在南歐羅巴洲. 北臨法國、奧地利、斯洛文尼亞. 都羅馬.
英華女學校
誌
時官擴展維多利亞城，築堅道、般含道、羅便臣道等，辟為人居. 因生員大增，宿生日少. 一九零七年，校長牒氏得差會許學校西之野為擴校之用. 三年乃成.
一九一一年設幼稚園，為香港華人幼學之始.
一九一五年設中學，附三年制之師訓班，樂慕潔氏所掌.
義大利
史
初，希臘殖民於義大利南方之地，稱大希臘，立城邦數十，如他林頓、敘拉古等，俱盛極一時. 羅馬建國於公元前六世紀，初僅為一小邑矣. 然爾後敗拉丁同盟、伊特拉斯坎，復敗義大利南之土著並大希臘諸邦，獨佔義大利半島. 至此國勢日盛. 先後敗迦太基、馬其頓、敘利亞等，雄霸地中海之地. 至敗敘利亞之時，國跨亞、非、歐三洲，西方之國，望塵莫及，莫能匹之.
英華女學校
誌
一九二零年改英華女學校.
義大利
史
公元前五十八年，羅馬總督凱撒征高盧，大敗之，併其地. 復襲日耳曼、不列顛諸地. 後屋大維改共和國之制，創元首制，雖未稱帝，實無異矣. 史稱羅馬帝國. 傳至五賢帝之時，其國盛極，四海昇平. 然盛極必衰，五賢帝崩後，外憂內患，其國幾亡，是為三世紀之危. 傳至戴安里先，國分東西，各立兩帝，欲改國之弊，稱四帝共治. 西羅馬帝國都米蘭，猶以義大利本島為國治之本. 然東西兩羅馬帝國，不能同心合力，乃至蠻族犯界，西羅馬帝國終為哥德人所亡.
英華女學校
誌
英文中學部之設早於中學，輒停辦. 後以香港大學錄女生復. 一九二二年以英語授業，又八年，始有為大學所錄者.
義大利
史
西羅馬帝國亡後，義大利為諸蠻族所據，相繼建國，東羅馬帝國嘗復義大利本土，然其國贏弱，力不能逮，義大利得而復失. 至中世紀，戰禍不息，其國分數邦，那不勒斯、西西里、威尼斯、佛羅倫薩、熱那亞、教皇國等俱各據一方，終不得一統. 文藝復興亦始於義大利，但丁、米開朗基羅、達芬奇等俱生於此地，堪為人傑地靈.
英華女學校
誌
初，樂慕潔為校長，一九二五年樂氏母病，乃反英，師訓班息. 夏靜怡氏繼為校長，共為會使來港，以備擴展學校.
義大利
史
至十五世紀，外國相繼侵義大利. 法國、西班牙、奧地利諸國先後立足於義國諸邦，奧地利之治甚佳，故其地反為昌盛. 拿破崙戰爭之時，拿破崙自稱義大利之王，屢與奧地利等諸國戰於義大利之土.
英華女學校
誌
擴校事因省港大罷工頗有波折. 歷十餘年，至一九二八年成. 學校乃去其私塾之風. 一九三零年，牒氏卒. 遂以三月為校祖日.
義大利
史
義大利雖分裂多時，然合久必分，分久必合，勢也. 至十九世紀，撒丁王國屢戰於奧地利並義大利諸邦，獨立戰爭有三，先後得法國、普魯士之助，終敗奧地利，統一義大利本島，立義大利王國. 至一次世界大戰，雖為三國同盟之國，然義人既定國內之事，欲壯其羽翼，一統其族，取其國北操義大利語之地，而此地為奧匈所據，故義人多不欲盟於奧匈. 戰之初，義大利以三國同盟乃防守之約，而奧匈先攻而言中立. 後協約諸國許以達爾馬提亞之地，義大利乃擊奧匈. 至協約國勝，義國因美國之干，不能得前英法所許之地. 遂忿然而退巴黎和會，軍民皆以為協約國所叛.
戰後，法西斯當權. 墨索里尼號召法西斯民眾「進軍羅馬」，國王埃馬努埃萊三世不得已，乃任其為總理. 第二次世界大戰，義大利與 德国 為盟，是為軸心國，侵阿爾巴尼亞、法国之南、希臘、北非諸地. 後德意聯軍敗英美法於北非，乘勢渡地中海已登英倫本土，王乃降軸心國.
英華女學校
誌
一九四七年，蕭氏為真. 翌年學生後考會考，時已有生五百餘. 創校五十年，以校舍陳舊，兼歷戰禍，乃拆卸重建. 三年而成，香港總督葛量洪氏主持開幕. 費用五十餘萬，官資其半. 時有生九百餘. 一九四九年，始有學生會.
一九六二年，以戰後人口激增，政府請學校專辦中學，允. 後六年，小學絕.
義大利
地理
其國形如靴，三面環地中海，一面臨阿爾卑斯山. 國內有小國二，曰聖馬力諾、曰梵帝崗. 地產豐厚，物力十全. 四遠之人輻輳於此. 舊有一千一百六十六郡，最大者曰羅馬. 古為總王之都，歐羅巴諸國皆臣服焉. 地有大渠，穿出城外，百里以入於海. 四方商舶悉輸珍寶駢集是渠. 羅馬城奇觀甚多，有高大渾全石柱，外周鏤古王形像，故事爛然可觀. 內則空虛可容數人. 登隮上下如塔. 城中有大山曰瑪山. 人煙稠密，苦無泉. 造一高梁長六十里，梁上立溝，接遠山之水. 如通流河. 有水泉其味與乳無異.
英華女學校
誌
一九六五年，營其十二層校舍. 耗資四百萬，官資過半. 二年而成. 同年蕭氏歸國. 鄭美蓮氏為校長.
義大利
地理
西北為威尼斯，建海中. 有一木為樁，入水千年不朽. 其上鋪石，造屋備極精美，城內街衢俱是海，兩傍可通陸行，城中有艘二萬. 又有橋梁，極闊. 上列三街，俱有民居. 不異城市，其高可下度風帆. 國中精於造舟，預庀物料，一舟指顧可成. 造玻璃極佳，甲於天下. 有勿里諾湖在山巔，從石峽瀉下，聲如迅雷，聞五十里. 又有沸泉、溫泉.
大正民主
大正民主者，日本大正朝之政議也. 彼時日皇贏弱，先天稟賦不足，以至布衣得以議政. 此有類英帝維多利亞，然維氏隱居乃因亡夫之痛耳.
義大利
地理
其南為拿波里地，極豐厚，有火山，晝夜出火，爆石彈射他方至百里外. 後移一聖人遺蛻至本國，其害遂息. 又地名哥生濟亞，有兩河：一河濯髮則黃，濯絲則白；一河濯絲髮皆黑. 外有博樂業城. 比薩塔直聳，此則斜倚若傾，今歷數百年未壞，直聳者反將頹. 又有城，名把都亞，中有公堂，縱二百步，橫六十步. 上為樓鉛瓦，中間無一柱. 又把兒瑪一堂，廣可馳馬，亦無一柱，惟以梁如人字，相倚尋丈，至盈尺皆然. 從拿波里至左里城石山相隔. 又有地出火，四周皆小山. 山洞甚多. 入內可療病. 各主一疾. 如欲汗者，入某洞則汗至；欲除濕者，入某洞則濕去.
大正民主
分類:大正書
英華女學校
誌
初，屬倫敦傳道會，一九六五年改屬中華基督教會. 蓋倫敦傳道會改公理宗世界傳道會，不遣使傳教海外. 一九七二年，周馬佩堅任校長，為初代華人校長. 後以華人執掌至今.
義大利
地理
其國名島有二：一曰西西里，地極富庶，亦有大山噴火. 山四周多草木，積雪不消，常成晶石，沸泉如醋，物入便黑. 島民最慧，善談論. 最精天文，造日晷法自此地始. 有巧工德大祿者，造百鳥能飛，即微如蠅蟲亦能飛. 更有天文帥名亞基米德. 傍近有薩丁島，不生毒物，蛇蝎等皆不螫人，毒物自外至，輒死.
行政
義大利行內閣共和制，議會行兩院制，曰參議院、曰眾議院. 兩院議員俱為國民所擇. 以總統為國之首，七年一易；總統任能人為總理，總理復任各部之長.
國分大區二十，其五為自治區. 區下設省、市. 計有省一百一十，市政府八千一百又三.
民俗
國民多生活安康，男女平等，社稷安定，然時有黑手黨行惡作亂. 義大利國以四月二十五日為解放日，六月二日為共和國日. 以義大利語為官語，其地方方言頗多. 民多奉羅馬天主教也. 重禮節，尤以進膳之禮為最.
其國歷史久遠，遺跡甚多，皆壯麗宏偉，雲遊天下之客，無者不慕名而至. 佳餚甚多，薄餅、義大利粉，俱名傳天下. 民嗜足球，義大利足球甲級聯賽聞名天下. 其國家足球隊屢奪世界盃、歐洲國家杯之冠.
文藝復興始於義大利，建築、文化、藝術、文學、科學等諸門，俱可謂天下之最也. 阿基米德、但丁、伽利略、達芬奇等皆生於義大利也.
日本改憲議
日人欲更易憲法，厥有改憲議.
日本政理，初繫乎帝國憲法. 戰後按第七十三條，歷改正之程序，厥有今世之憲法，以昭和二十二年施行. 其後，一度未之能改. 平成二十八年，行第二十四回參議院議員通常選舉. 自民黨、公明黨、大阪維新會、日本之心黨，皆唱改憲. 於衆参兩院也，其眾一度三二.
兼查
分類:平成紀事
白露
白露，八月節. 秋屬金，金色白，陰氣漸重，露凝而白也.
恰逢仲秋時節，蓋始於公曆九月七至九日間. 日處黃經一百六十五度.
前後節氣
處暑 → 白露 → 秋分
象服
象服者，古后妃、貴夫人之禮服也. 上多繪物象以為飾. 《詩·國風·鄘風·君子偕老》嘗云：「委委佗佗，如山如河，象服是宜. 」
[[Category:衣]]
便利店
便利店者，年中無休之商店也. 常以特許經營之. 所售之物甚多，舉凡食、玩、書物、日需物品皆有，取其便利生活之故名之.
[[Category:群]]
蝃蝀
蝃蝀者，虹也. 亦意婚姻. 舊俗以為：蝃蝀盛者，婚姻錯亂，淫風流行，禮節不守也. 《詩·國風·鄘風·蝃蝀》嘗云：蝃蝀在東，莫之敢指. 女子有行，遠父母兄弟.
分類:五倫
印度
印度者，南亞之國也. 舊多以信德、身毒、天竺稱之. 方三百七十萬公里，世居七. 口十一億，僅次中國. 其海岸漫長、南有印度洋，西瀕阿拉伯海，東臨孟加拉灣. 鄰有巴基斯坦、中國、尼泊爾、不丹、孟加拉、緬甸諸國，亦隔海望斯里蘭卡、馬爾代夫、印度尼西亞. 都新德里，舉國有邦二十八、領七.
古今圖書集成
《古今圖書集成》，屬類書，清陳夢雷撰. 書凡萬卷，目錄四十，彙編有六︰曰曆象、曰方輿、曰明論、曰博物、曰理學、曰經濟；下分三十二典、六千一百一十七部. 計有大冊五千又二十，頁五十萬餘，字億七千萬有奇，圖萬幅，引書六千多，分裝五百七十六函. 卷帙浩繁，迄今無出其右. 康熙四十五年四月，初成.
印度
大英帝國嘗治之二百年，及至一九四八年，乃獨立，遂漸興耳. 合中國、俄羅斯、巴西三國同號曰「金磚四國」.
古今圖書集成
六十一年十二月，世宗方嗣位，敕諭︰「陳夢雷處所存《古今圖書集成》一書，皆皇考指示訓誨，欽定條例，費數十年聖心，故能貫穿今古，彙合經史. 天文地理，皆有圖記. 下至山川草木，百工製造、海西秘法，靡不備具，洵為典籍之大觀. 此書工猶未竣，著九卿公舉一二學問淵通之人. 令其編輯竣事. 原稿內有訛錯未當者. 即加潤色增刪. 仰副皇考稽古博覽至意. 」乃命經延講官、戶部尚書蔣廷錫審校. 雍正四年，定稿奉進.
蓋夢雷嘗言：「凡在六合之內，鉅細畢舉，其在十三經，二十一史者，隻字不遺. 其在稗史子集者，亦只刪一二」；張廷玉亦云：「自有書契以來，以一書貫串古今，包羅萬有，未有如我朝《古今圖書集成》者. 」
甘瑰
甘瑰者，漢巴郡臨江人，寧子也. 以罪徙會稽，無幾死.
秋分
秋分，八月中，解見春分.
恰逢仲秋時節，蓋始於公曆九月二十三至二十四日間. 日處黃經一百八十度.
其時日直射赤道，後，日直射點續南移，故秋分亦曰降分.
餛飩
餛飩者，膾肉裹麵，作匾食食之.
秋分
天下晝夜等長，無極晝極夜之象. 後，北半球晝漸短夜漸長，南半球晝漸長夜漸短，北極帶極夜之域漸小，南極帶極晝之域漸大.
憲法十七條
《憲法十七條》，日本聖德太子所制，古法也. 以尊皇、尊法、尊禮為宗. 太子以推古帝十二年夏四月丙寅朔戊辰，親肇憲法十七條.
餛飩
[[Category:食]]
憲法十七條
原文
一曰：以和爲貴，無忤爲宗. 人皆有黨，亦少達者. 以是，或不順君父，乍違于隣里. 然上和下睦，諧於論事，則事理自通，何事不成.
南北朝
南北朝，泛指晉亡隋興間一百六十九年，南北分立，天下二朝. 始永初元年宋代晉，至開皇九年陳亡.
秋分
前後節氣
白露 → 秋分 → 寒露
憲法十七條
原文
二曰：篤敬三寶；三寶者，佛法僧也. 則四生之終歸，萬國之極宗. 何世何人，非貴是法. 人鮮尤惡，能敎徙之. 其不歸三寶，何以直枉.
三曰：承詔必謹. 君則天之. 臣則地之. 天覆臣載. 四時順行、萬気得通. 地欲天覆、則至懐耳. 是以，君言臣承. 上行下靡. 故承詔必愼. 不謹自敗.
四曰：群卿百僚，以禮爲本. 其治民之本，要在禮乎. 上不禮，而下非齊. 下無禮，以必有罪. 是以，群臣禮有，位次不亂. 百姓有禮，國家自治.
五曰：絶饗棄欲，明辨訴訟. 其百姓之訟，一百千事. 一日尚爾，況乎累歳. 頃治訟者，得利爲常，見賄廳讞. 便有財之訟，如右投水. 乏者之訴，似水投石. 是以貧民則不知所由，臣道亦於焉闕.
六曰：懲惡勸善，古之良典. 是以无匿人善，見悪必匡. 其諂詐者，則爲覆二國家之利器，爲絶人民之鋒劔. 亦佞媚者，對上則好説下過，逢下則誹謗上失. 其如此人，皆无忠於君、无仁於民，是大亂之本也.
七曰：人各有任. 掌宜不濫. 其賢哲任官，頌音則起. 奸者有官，禍亂則繁. 世少生知，剋念作聖. 事無大少，得人必治. 時無急緩，遇賢自寛. 因此國家永久，社禝勿危. 故古聖王，爲官以求人，爲人不求官.
八曰：群卿百僚，早朝晏退. 公事靡監，終日難盡. 是以，遲朝不逮于急，早退必事不盡.
九曰：信是義本. 毎事有信. 其善悪成敗，要在于信. 群臣共信、何事不成. 群臣无信，萬事悉敗.
十曰：絶忿棄瞋，不怒人違. 人皆有心，心各有執. 彼是則我非. 我是則彼非. 我必非聖，彼必非愚；共是凡夫耳. 是非之理，詎能可定. 相共賢愚，如鐶无端. 是以，彼人雖瞋，還恐我失. 我獨雖得，從衆同擧.
十一曰：明察功過、賞罰必當. 日者賞不在功. 罰不在罪. 執事群卿、宜明賞罰.
十三曰：諸任官者、同知職掌. 或病或使、有闕於事. 然得知之日、和如曾識. 其以非與聞. 勿防公務.
南北朝
北朝
永嘉禍後，晉室南渡，五胡蜂起，數分合，鮮卑拓拔部立北魏，太延五年一統北方. 初都平城，孝文帝主漢化，遷都洛陽. 永熙三年，魏分東西，為北齊、北周所篡. 周滅齊，隋篡周，開皇九年南下滅陳，一統天下，南北朝終.
頌聖歌
一九一三年，努瓦第芒王子（สมเด็จพระเจ้าบรมวงศ์เธอเจ้าฟ้า กรมพระยานริศรานุวัดติวงศ์）作此曲以頌其父王. 四世王蒙固旋準為國歌，至六世王瓦棲拉兀時嘗修之. 一九三二年，國改君主立憲，乃用新曲《泰王國歌》. 然民念舊，故傳至今. 其詞曰：
劉宋
宋，中國南北朝之始也，劉氏，始晉元熙二年武帝裕受禪，至昇明三年禪於蕭道成. 舉凡國力、疆域、武功皆南朝最盛者. 初，北境抵關中、河南，末年仍有淮泗諸郡. 其厲行土斷，廢僑州郡，乃和合吳中豪右之舉也. 宋室出身寒門，亦知用人唯材，開南朝寒門掌機要之始.
元嘉間，文帝經營，亦成治世. 元嘉末，文帝見弒，宋室內亂不止，終為蕭氏所乘. 歷五十九年，傳九帝.
宋世系
劉氏出炎漢楚元王交之後
頌聖歌
泰有天尊萬民仰，
劉宋
宋世系
宋少帝
宋文帝
頌聖歌
心之有王護國法，
劉宋
宋世系
宋元兇（弒父自立，孝武討之，在位僅三月. 得位不正，故稱元兇）
頌聖歌
却克里朝運昌隆，
劉宋
宋世系
宋孝武帝
宋前廢帝
頌聖歌
心祈合掌為吾王，
憲法十七條
原文
十五曰：背私向公，是臣之道矣. 凡人有私必有恨，有憾必非同，非同則以私妨公. 憾起則違制害法. 故初章云：上下和諧，其亦是情歟.
頌聖歌
無願弗屆至萬歲.
它典
分類:泰國歌曲
憲法十七條
原文
十六曰：使民以時，古之良典. 故冬月有間，以可使民. 從春至秋，農桑之節，不可使民. 其不農何食，不桑何服.
十七曰：夫事不可獨斷，必與衆宜論. 少事是輕，不可必衆. 唯逮論大事，若疑有失，故與衆相辯，辭則得理.
劉宋
宋世系
宋後廢帝
宋順帝
禪讓蕭道成
徐楷
吳蕪湖侯徐楷者，漢|後漢瑯琊莒人，盛子也.
盛卒，楷襲爵蕪湖侯，代領兵.
寒露
寒露，九月節. 露氣寒冷，將凝結也.
恰逢季秋時節，蓋始於公曆十月八至九日間. 日處黃經一百九十五度.
維曼默宮
維曼默宮（泰文：วิมานเมฆ），泰王五世之宮也. 本築於春武里府西昌島（เกาะสีชัง）之上，以金桃花木為之，雖夏仍涼.
一八九三年河口紛爭起，法軍據島，未已，法軍去，王歸，然景不復矣. 一九二五年六世王瓦棲拉兀崩，此宮乃荒.
復至一九八二年，詩麗吉王后令復建於曼谷杜色，由是復見於世.
利瑪竇
利瑪竇號西泰，又號清江，意大利馬爾凱馬塞拉塔人也，一五五二年生，本名瑪竇·勵志. 面晰虯鬚，深目而睛黃如貓. 世營藥局，為鄉里望族. 少學於耶穌會學校，其父素憂瑪竇入會.
年十六，詣羅馬，學於聖湯多雷亞之書院. 一五七一年聖母昇天節，發願入耶穌會. 翌年，學於會立羅馬學院，修習神學、哲學、天算，師事克拉烏、范禮安. 肄業時，既通拉丁、希臘、西班牙、葡萄牙四言.
一五七七年，瑪竇任為遠東使. 翌年三月廿四，瑪竇並十四耶穌會士，自里斯本浮海遠渡，南航好望角，北上莫桑比克，復東航，九月十三抵印度果阿，時為葡萄牙屬地也.
初，瑪竇聞沙勿略所志，以為東國之人皆好其道. 及抵，覺其言過也，故遺書瑪菲曰：「查印度、日本紀事圖冊，多有誤焉. 」然會士於印度見景教徒，且日本人多好其道，瑪竇遂振. 在印度四年，瑪竇又學人文學，習神學. 一五八零年七月廿六晉鐸後，主傳東土之民歐洲事，上書曰：「若不以我道化之，使其學而有用，僕憂東土之民恨我，使我等所為，盡成泡影. 」
一五八一年，東方總巡察使禮安求人可佈教大明者，羅明堅舉瑪竇. 遂於一五八二年、萬曆十年，應召東來. 夏，抵澳門. 瑪竇在澳門習漢語文，以求言語通於華人，便於佈教. 時天正遣歐使節團自日本西來，欲道澳門西行，故瑪竇亦淺習日本語. 既通漢語，乃學華人以單字為姓，遂改利氏.
十一年，瑪竇並明堅准入居廣東肇慶. 時瑪竇以為華人崇佛，乃稱自天竺來，剃髮，衣袈裟，語廣東吏民曰：「吾等自西來，欲居中國，侍天主而終. 」瑪竇不言佈教之事，以防被逐. 又攜歐洲書物，華人大奇. 初抵中華，瑪竇驚文物之盛，曰：「中華之偉盛，除未奉天主，實無敵於世……中華非一國也，乃一天下也……柏拉圖烏托邦，實存於中土乎！」又觀中國醫、算、星相、物理之學，知華人向不重格致之學也.
同年八月，立僊花寺於肇慶，始是佈教. 初，教士力習漢語，行漢人禮俗，以求同於吏民. 寺中初立聖母像，官吏佛僧，多跪拜之，瑪竇等喜，而不知此乃中國人之禮也. 後恐華人以其神為女身，乃改立基督像.
十二年，瑪竇制《山海輿地全圖》，同年付梓，中國人始識域外地理. 並以華人問學時，兼講教義. 又譯《十誡》、《天主經》、《聖母贊歌》，著《教理問答書》. 自是中國士民，有問天主教於瑪竇者. 時明堅著《天主實錄》，以漢文解明教義，瑪竇贈之問教者. 然中國人皆以其佛教之支流，而不知天主教也. 瑪竇在肇慶，收士人瞿太素為弟子，始結交儒士.
十七年，廣東總督欲得瑪竇居，遂北遷韶州，會明堅返歐，而同行會士麥安東、石方西又卒於韶州. 自是瑪竇孑然在華，惟太素助之. 先是譯《幾何原本》，後為引見要吏，贈之西洋之物. 瑪竇乃日顯，嘗受邀至南雄. 瑪竇在韶，習通《四書》，又譯為拉丁，以便西佈華化. 太素為引見日多，瑪竇方知中華所尊者非佛，實儒也. 遂請禮安以蓄鬚易服，許之. 自廿二年改衣儒服.
廿三年，瑪竇以故北上南京，不及留駐，乃返. 至南昌，准其客居. 廿四年瑪竇以西洋曆法，測知日蝕，一時聲名大噪，結交儒士，且受建安王禮待. 瑪竇回報耶穌會曰：「吾之所以顯名，實土人未嘗見西洋人. 中國人素奇西洋技法，且以吾有過目不忘之法，又通煉金之術，爭相求教；佈教以儒經，亦得其心，更有求天主教者也. 」瑪竇乃著《西洋記法》授不忘之術，又以漢文入文，得《交友論》，士人多稱之. 翌年，禮安舉瑪竇為中華教省之首，主佈道之事，又瑪竇覲明皇帝，求其護教，並備貢品以助瑪竇.
既得新命，瑪竇思北向. 尋王忠銘北調，示可攜瑪竇等北往. 廿六年，瑪竇並郭居靜隨忠銘北上，秋抵京師. 時日寇朝鮮，瑪竇等以外國人，不得久居，盤纏又盡，住一月而返. 明年春抵南京. 太素仍為引見，瑪竇在南京，結交葉向高、李贄、徐光啟等，皆求西洋技術者，而光啟終受洗入教. 瑪竇與大報恩寺僧雪浪論辯，雪浪不敵. 又建石鼓路天主教堂，使南京為佈教要地.
廿八年，瑪竇攜教士龐迪我二詣京師. 翌年春抵，得以謁見明神宗，獻十字架、自鳴鐘、《聖經》、《坤輿萬國全圖》、西洋琴等. 乃詔准瑪竇等長居京師. 瑪竇乃以西學納交於士大夫，談論天主、靈魂、天堂、地獄之事. 又撰新書，得士子青眼，尊稱之泰西儒士. 士人入教者不鮮.
卅八年，瑪竇病薨，賜葬平則門外滕公柵欄，今仍見，湯若望、南懷仁在其左右. 遺言指龍華民接掌教務. 時已有教徒二千五百餘.
瑪竇以一人之力，兼習儒經，明曉中國禮俗，得士子之心，而教傳於一時. 崇禎末，明皇后嘗致書教皇，以其將受洗，求教皇助抗滿洲，永曆帝亦有遣使教廷者. 可見瑪竇佈教，得盡中國上下，來華教士，多以其法傳道，稱「利瑪竇規矩」. 其次瑪竇使西學初入中原，一時學風蔚盛. 曆法、炮術得以日善. 西學東漸即起於瑪竇. 而其譯儒經為西字，又為西洋人所奇矣.
教宗若望·保祿二世嘗言：「利瑪竇之功，在交流東西. 其以漢文編制天主教神學禮儀，使中國人知福音，立教會……利神父以自身為中國人，兼治漢學. 以區區一身，合司鐸、賢儒、基督徒、意大利人、中國人，豈不偉哉！」足見瑪竇之功矣.
著作
利氏亦有編《西琴八曲》、《齋旨》、《乾坤體義》之書. 在其故後，其日誌為金尼閣譯為拉丁文，一六一五年付梓，初名《基督教遠征中國史》，後復有漢譯，稱《利瑪竇中國札記》.
潘平
潘平者，漢|後漢東郡發乾人，璋子也.
平以無行徙會稽.
明英宗
大明英宗睿皇帝，諱祁鎮，宣宗長子也，母貴妃孫氏，生四月即立為皇太子，其母遂冊為皇后.
正統朝
宣德十年正月，宣宗崩，祁鎮即皇帝位，以明為正統元年. 英宗登帝位時年僅九歲，由太皇太后輔政，累朝元老楊士奇、楊榮、楊溥主政，仁宣之治得以維繼.
正統七年，太皇太后崩，三楊去位，宦官王振得寵，廣植私黨，創明代宦官專權之先，百官為之側目.
十四年，瓦刺入犯，帝從王振之言，下詔親征，命其弟郕王居守. 帝於土木堡被圍，師潰，死者數十萬，帝北狩. 京師聞敗，皇太后命郕王臨國. 九月，郕王即帝位，遙尊帝為太上皇帝，立英宗長子朱見深為皇太子.
景泰朝
于謙等數敗瓦刺師，景泰元年，瓦刺遺使請和，八月，英宗南返，景帝恐英宗還鑾，將其幽錮南宮，防備甚密. 景泰三年五月廢太子見深為沂王，立皇子見濟為皇太子，翌年太子薨. 景泰八年正月，景帝與疾宿南郊齋宮，群臣請建太子，不聽. 石亨、徐有貞等入南宮，迎上皇複位，廢代宗為郕王，遷西內，同月郕王薨，以親王禮葬西山.
天順朝
英宗複位後，下兵部尚書于謙、大學士王文於獄，五日後斬于謙於市，天下冤之，後英宗亦悔.
天順朝，英宗勤於朝政，任用李賢等賢臣，吏治尚清明.
天命
天命者，天之旨意也. 春秋以降，成儒家之要.
蓋其論始乎商. 《尚書·湯誓》曰：「有夏多罪，天命殛之. 」《詩·商頌》曰：「天命玄鳥，降而生商. 」以為朝代興替，乃天命之所歸也. 周承商俗，意為周天子得天下，乃天命使然. 如《尚書·康誥》「天乃大命文王」，「丕顯文王，受天有大命」諸句，皆如是觀.
周公云，天弗尊命一人，敞君王無道，將更之，故惟行仁政，方保天命. 是故又導「天命靡常」、「天命無親，惟德是輔」諸論.
孔子亦有此念，以為「死生有命，富貴在天」、「獲罪於天，無所禱也」. 但亦以為天乃自然，曰：「天何言哉，四時行焉，百物生焉」. 其亦論「命」，曰「道之將行也與，命也；道之將廢也與，命也. 」命於此，乃一默定之天意，人無從拒之. 故其以為，先有天命，人莫之能拒.
孟子曰「順天命，盡人事」，並立勤於天命. 故其曰：「存其心，養其性，所以事天也；夭壽不貳，修身以俟，所以立命也. 」立命者，按天命而立己身也.
荀子猶甚，曰「制天命而用之」. 以為天命乃萬物之規律，人當用之.
簡言之，先秦儒者雖言「天命」，惟亦重勤，以為人該盡己為群，順天而行.
後世儒者襲之，並化天命一體於人，宋儒張載曰︰「為天地立心，為生民立命，為往聖繼絕學，為萬世開太平」，此乃「橫渠四句」也，其意為人當安身立命，為民請命，方真順天而行.
今人李瑞全，國立中央大學哲學研究所教授，曰︰「天命乃義理之命，為人之天職，即人道德上所應為之份內事. 」以為孔子所言天命，非命限之命，僅義理之命.
霜降
霜降，九月中. 氣肅而凝，露結為霜矣. 《周語》曰：「駟見而隕霜. 」
前後節氣
寒露 → 霜降 → 立冬
立冬
立冬，十月節. 立字解見立春. 冬，終也，萬物收藏也.
恰逢孟冬時節，蓋始於公曆十一月七至八日間. 日處黃經二百二十五度.
前後節氣
霜降 → 立冬 → 小雪
籩豆
籩豆者，古食器也. 竹制爲籩，木制爲豆. 籩豆亦指祭祀：籩豆之事. 《論語·泰伯第八》嘗曰：「籩豆之事，則有司存」. 《爾雅·釋器》：「木豆謂之豆，竹豆謂之籩，瓦豆謂之登. 」
文言維基大典
夫文言者，本於雅言 ，言簡意賅. 上承三代，及於當世. 是以同寅立典以文言，非惟載述故事，亦求以古法載新世之大道，揚中華文理，興千年舊邦. 大典體制，惟此是從，別於諸典，分類一從四部之法，以「經」、「史」、「子」、「集」為宗. 惟四部之義，有異往昔，以合當世之用. 卷首別立「詩詞賞析」「琳琅博古」二項，亦職是故. 而以古載新之謂者，不泥於古，為便讀者，納用當世標點.
既以文立典，用字遣詞，亦求其雅，務使無一字冗餘. 故體裁、序跋、凡例、索引、編纂等，所納字詞，多有異於通語. 以「文」稱「條目」、以「議」稱「討論」、以「誌」稱「歷史紀錄」等，不一而足.
初立之時，規模未備，收錄文章多為史籍紀傳. 寒暑易節，典章既成，凡例、章法俱立，改以撰述、考據、繙譯並重.
大典典徽，亦崇中華文法，右而左書. 副題則據《清史稿》汪由敦傳 「老誠端恪，敏慎安詳，學問淵深，文辭雅正」句，並以對聯末字仄起平落故，作「文辭雅正，學問淵深」.
諸夏維基之中，大典以治學嚴謹見稱. 效付梓之則，三校文章，凡簡略不盡者，稱底本；詳實可校者，經分校官補潤，成初定本；叙事完備，已為正典、卓著，並經初校者，呈總校官複核，而為校正本.
網絡之上，言及大典者，議論紛紜，莫衷一是. 有謂大典編纂者稀，崇古抑今，有異當世百科 ；有言大典有異論壇，質木無文，惟體裁以類書為綱，可謂成功 ；亦有云樸實無華，兼取中西，稱許賞譽.
新疆維吾爾自治區
新疆維吾爾自治區者，簡稱新，中華人民共和國之自治區也，首府烏魯木齊. 地方百六十六萬餘公里，佔中國之六一.
沿革
古為西域之地，漢、唐嘗直轄，明臣其小國，置衛所. 時有朝貢，後以吐魯番勢盛，廢. 清世漠西蒙古亂，初不能制，討平之. 猶不能常轄，乾隆中，帝亦謂西域事宜難以遙制. 後易名新疆，謂新闢之疆也. 未幾，克烈部來徙，即今新疆哈薩克族也. 同治中，清廷割新疆西鄙之土獻帝俄. 辛亥革命以降，置新疆省. 共和國立，置新疆維吾爾自治區，復置新疆生產建設兵團，以兵入屯.
地理
至高喬戈里峰，達八千六百米，至低艾丁湖面，達海拔以下百五十五米. 内有三大山：一曰天山，瑤池之所在；一曰崑崙，夏人至自此；一曰阿爾泰，中俄懞哈交界之雄峰也. 大盆地有三：一曰塔里木，塔克拉瑪乾沙漠在焉；一曰吐魯番，火焰山在焉；一曰准噶爾，地處北疆腹心. 諸族中，維吾爾人佔百之四五，漢人百之四一，另回民、哈薩克人、塔吉克人、柯爾克孜人、烏茲別克人、藏人、蒙古人、東鄉人、保安人，亦生於斯. 除漢人、藏人、蒙古人外，多奉回教，事真主.
太平御覽
《太平御覽》，初名《太平類編》，後易此名，亦簡曰《御覽》. 合《太平廣記》、《文苑英華》及《冊府元龜》而稱「宋匯部四大書」耳.
太平興國二年，宋太宗命翰林學士李昉、扈蒙、左補闕知制誥李穆、太子少詹事湯悅、太子率更令徐鉉、太子中允張洎、左補闕李克勤、右拾遺宋白、太子中允陳鄂、光祿寺丞徐用賓、太府寺丞吳淑、國子寺丞舒雅、少府監丞呂文仲、阮思道等十四人纂輯《太平御覽》，惟克勤、用賓、思道改他官；故續命太子中允王克貞、董淳、直史館趙鄰幾參預. 至八年十二月成，共六年. 本名《太平類編》，宋敏求《春明退朝錄》謂書成之後，太宗日覽三卷，一歲而讀周，故賜名《太平御覽》.
凡一千卷，為宋類書至大者，索引經史圖書，凡一千六百九十餘種，今不傳者十之七八，惟凡所徵引，先錄書名，次錄原文、而不參以己見，故足資考證. 全書分五十五門，雖多轉引類書，難皆收原本，然蒐羅浩博，足資考證古籍軼文. 清高宗曰：「宋太宗身有慚德，因集文人為《太平御覽》、《太平廣記》、《文苑英華》三大書，以弭草野之私議. 」
沖繩縣
它典
分類:九州地方‎區劃‎
漢光烈皇后
漢光烈皇后諱麗華，南陽新野人. 元始四年生，父陰陸，母鄧氏，傳出管仲. 更始元年嫁劉秀.
二年，秀圖河北，欲盟真定王揚，揚王家人，不欲立次於帝及秀，要結親. 秀遂令劉植為媒，取揚外甥郭聖通，生彊.
愛媛縣
它典
分類:四國地方區劃‎區劃‎
漢光烈皇后
三年，秀即皇帝位，改元建武，迎麗華及聖通，同為貴人. 翼年，帝欲立麗華為后，麗華絕，因聖通有子. 故立聖通為后，彊為太子.
建武十七年以懷勢怨懟，數違教令，不能撫循他子，訓長異室，廢郭皇后，立陰貴人為后. 在位恭儉，少嗜玩，不喜笑謔. 性仁孝，多矜慈. 七歲失父，雖已數十年，言及未曾不流涕. 帝見，常歎息.
顯宗即位，尊為皇太后. 永平三年冬，帝從太后幸章陵，置酒舊宅，會陰、鄧故人諸家子孫，並受賞賜. 七年崩，在位二十四年，年六十，合葬原陵.
朞月
亦一年也. 《論語·子路第十三》曰：「苟有用我者，期月而已可也，三年有成. 」
諒暗
諒暗者，亦作諒陰，君王居喪也. 亦指居喪之所. 《書》云：「高宗諒陰，三年不言」.
[[Category:群]]
官話
官話，舊有曰北語、北方言. 自荊湖以北，至於長城，漢人皆以爲母語. 蓋廣布中土，歷代都在此域，有司所用，因以爲名. 今中華民國、中華人民共和國、新加坡以爲雅言，或曰「國語/國文」，或曰「普通話/中文」，或曰「華語/華文」.
官話之廣，漢人十有七用之. 且常年爲京師之處，有雅言之用. 今當世標準漢語，即以官話之北京話，略修而成. 普世漢人，雖母語不通，仍學官話. 今白話文文法亦以官話語灋爲本.
官話分布之廣，故學界分之八區，曰東北、北京、膠遼、冀魯、中原、蘭銀、江淮、西南官話.
治革
初，為雅言，正音以江左之音為準，蓋晉室南渡，胡王中原，語音始混. 流傳至宋，金復主中州，北音更異. 明世，遷南京音於北，然入聲始脫. 至於近世，華語正音會仍以江左音為準. 及民國定國語，始宗北音.
清季開滿蒙之禁，漢人東遷滿洲，西入新疆，以各方方言相雜，終以官話為準. 故今滿、疆漢人，亦屬官話之系也.
今之普通話者，其音基於灤平邑. 一九五三年，遣人採之，越二秋，覈爲國語.
發音
當世標準漢語有二十三聲、三十八韻、四聲. 四聲為陰平、陽平、上、去. 入聲於國語缺. 亦無全濁，國語中清化入全清（仄）、次清（平）.
音節共計千三百有餘. 介音i、u、ü若逢無聲母，拼音作y、w、yu. 然言談之間，將y/i、w/u、yu/ü作同者甚. 官話本亦無y,w,yu之輔音音位.
語法
為孤立語，詞語無格、態、性、數之變. 故以語序正列而語.
語序為：主謂賓，修飾語置於中心語之前. 於數數，必附量詞於數後. 各方言語法略異，故白話文之行可亂文字. 乃以官話語法為白話文語法.
唯官話音少，同音字多於各地，故地方一字可表而官話用複音. （官話話者亦有本一字可表然受詞俗、西化等而慣於複音者）
習語
單以文言不足相比，故特以一粵方言比之.
方言
八種之分，以入聲所派分. 當世標準漢語亦自官話出，以北京音略改而成.
引據
分類:漢語方言
小雪
小雪，十月中，雨下而為寒氣所薄，故凝而為雪；小者，未盛之辭.
前後節氣
立冬 → 小雪 → 大雪
漢肅宗孝章皇帝
漢肅宗孝章皇帝，諱炟，字著，明帝子也，永平元年生，母賈貴人. 即位後尊明德皇后為太后，改元建初.
帝勵精圖治，注重農桑，興修水利，減輕徭役，衣食樸素，與民休息，雅好儒術. 兩使班超使西域，西域入為漢藩. 史稱明章間「明章盛世」.
然帝縱外戚，至後朝戚宦相爭.
帝擅書法，其草書有盛名，號稱章草.
據
分類:漢本紀
漢顯宗孝明皇帝
漢顯宗孝明皇帝，諱莊，字嚴，光武帝四子也. 建武四年生軍中，母光烈皇后. 建武十九年立為太子. 建武中元二年光武帝崩，以太子襲號為皇帝，改元永平，尊母為皇太后.
帝隨建武制度，倡儒學，重刑法，為政苛察，總攬權柄，權不借下. 嚴令外戚不得封侯與政，防貴戚元勛. 外和四夷，侵擾不見.
帝聞西域有神，其名曰佛，遣使者赴天竺求得其書及沙門，立白馬寺.
明帝之世，吏治清明，海內安定. 嘗詔招撫流民，以郡國公田賜貧、貸種食，興修水利. 民安其業，戶口滋殖. 建武中元，漢有口為二千一百萬，至永平末，增至三千四百萬.
十八年八月，崩於洛陽東宮前殿，葬顯節陵. 太子炟嗣.
西施
西施者，越苧蘿山鬻薪之女也. 古諺云之︰「秀色掩今古，荷花羞玉顏. 浣紗弄碧水，自與清波閑. 皓齒信難開，沈吟碧雲間. 」
其時，越王勾踐令范蠡取之以獻吳王夫差，西施于路與范蠡潛通三年，始達于吳，遂生一子. 至嘉興縣南百里，歇於一亭，其子一歲，能語，因名語兒亭. （《吳越春秋》則云其飾以羅縠，教以容步，習於土城，臨於都巷. 三年學服而獻於吳. ）
復與鄭旦侍吳王. 吳處以椒華之宮，貫細珠為簾幌，朝下以蔽景，夕捲以待月. 二人當軒並坐，理鏡靚妝於珠幌之內. 竊窺者莫不動心驚魂，謂之神人.